Napuštena deca u prihvatnom centru u Meksiku u blizini granice sa SAD, 10. jul 2014.\nRoditelji masovno šalju decu bez nadzora odraslih u Sjedinjene Države iz Centralne Amerike kako bi ih sklonili od siromaštva i nasilja, ali da bi ostali u SAD ta deca moraju da steknu status izbeglice što je dovelo do pitanja - koja je definicija izbeglice?\nVeliki priliv dece bez pratnje odraslih osoba, koja su u poslednje vreme iz Centralne Amerike stigla u Sjedinjene Države, podstakao je raspravu o tome da li ona mogu da ostanu u zemlji ili ne – što će umnogome zavisiti od toga da li će ta deca biti klasifikovana kao izbeglice. Međutim, postavlja se pitanje prema kojim kriterijumima se određuje ko je izbeglica? Nekoliko stručnjaka iz Ujedinjenih nacija pokušalo je da odgovori na ovo pitanje.\nHiljade dece pristiže u američke pritvorne centre dok nadležni pokušavaju da reše ovaj problem. Više od 21 hiljade dece bez pratnje odraslih doputovalo je prošle godine iz El Salvadora, Gvatemale i Hondurasa, navodi se u poslednjem izveštaju Ujedinjenih nacija. Još oko 19 hiljada došlo je iz Meksika. Ove godine, brojke nastavljaju da rastu.\nAna Grin iz Međunarodnog komiteta spasa kaže da roditelji šalju svoju decu u Sjedinjene Država zbog ekstremnog siromaštva i nasilja bandi i narko kartela.\n"Deca koja beže od nasilja i koja bi bila povređena ukoliko bi se vratila, ta deca bi se najverovatnije kvalifikovala za zaštitu ovde u Sjedinjenim Državama. Ipak ne sva deca”, kaže Grin.\nOni koji pokušavaju da ostave siromaštvo iza sebe u potrazi za boljim životom u nekoj drugoj zemlji obično se nazivaju “ekonomskim migranitima”. Za razliku od izbeglica, oni napuštaju domove po sopstvenom izboru.\nUkoliko se utvrdi da osoba koja traži azil u Sjedinjenim Državama nije izbeglica, on ili ona mogu da budu deportovani. Ali ko se kvalifikuje da bude izbeglica?\nDžena Mejson iz Visokog komesarijata Ujedinjenih nacija za izbeglice, kaže da postoji pet konkretnih kriterijuma.\n"Postoji pet razloga i svi su povezani sa progonom – rasa, religija, etnička ili nacionalna pripadnost, političko mišljenje ili pripadnost određenoj društvenoj grupi", objašnjava Mejson.\nOna dodaje da Ujedinjene nacije u vanrednim okolnostima klasifikuju čitave grupe ljudi kao izbeglice – kao što je slučaj sa onima koji beže od rata u Siriji ili konflikata u Africi.\nDa li vlada ima drugačiju vrstu odgovornosti za izbeglicu – pogotovo dete – koje beži od siromaštva u odnosu na ono koje beži od rata?\nAna Grin iz Međunarodnog komiteta spasa kaže - ne.\n"Izgleda drugačije, ali mehanizmi zaštite su identični. Uključujući i to da je svakom detetu bez nadzora, bez obzira zbog čega je otišlo, neophodna neka vrsta zaštite, koja odraslima nije potrebna", ističe Grin.\nKada je reč o američkoj granici, Mejson ističe da je važno da migranti bez važećih dokumenata dobiju šansu da iznesu svoj slučaj i da prođu kroz proces za azil.\n"U međunarodnom zakonu stoji da ukoliko bi neko mogao da bude izbeglica, onda mu morate poverovati i ne smete ga poslati nazad", kaže Mejson.\nStručnjaci se uglavnom slažu da zaustavljanje prebega dece i drugih ljudi iz Centralne Amerike koji traže azil u Sjedinjenim Državama jedino može da bude postignuto kada počnu da se rešavaju problemi koji ih teraju na taj opasan put.


Benefiti BONIS-a – Bonis Systems\nOd samog početka korišćenja sistema, uživate u pogodnostima (benefitima) koje Vam pripadaju. Navešćemo nekoliko:\nImate na raspolaganju mogućnost da automatski, u zadatim vremenskim periodima (dnevno, nedeljno ili mesečno) redovno dobijate važnije izvešaje putem Email-a. Sami aktivirate ovu opciju za one izveštaje koji su Vam od interesa. Pri tom nema potrebe da se bilo kome obraćate za pomoć oko aktiviranja ovog opcionala.\nVeliki broj izveštaja možete sami da prilagodite svojim potrebama (uključite nove kolone ili po potrebi neke isključite iz prikazivanja, filtrirate izveštaj, grupišete podatke, ubacite dijagram) ili da kreirate nove na osnovu postojećih. Vreme prilagođavanja i pamćenja novog izveštaja meri se minutima ili čak desetinama sekundi.\nU BONIS-u se svaki dokument ili generalno uzev svaki podatak unosi samo jednom i na jednom mestu (poželjno na mestu nastanka robno-materijalnog ili finansijskog toka.), a koristi se u čitavom sistemu. Nije predviđen dupli ili paralelni unos podataka u sistem.\nPristup informacijama omogućen je sa svih geografskih lokacija, pod uslovom da na toj lokaciji postoji odgovarajuća internet infrastruktura. To olakšava komunikaciju između prostorno udaljenih organizacionih jedinica i obezbeđuje ažurnost, tačnost i pravovremenost svih informacija potrebnih za donošenje odluka TOP menadžmenta.\nAplikacije su intuitivne, namenjene prosečnom korisniku bez velikog informatičkog predznanja. Korisnik će zahvaljujući svom profesionalnom znanju, uz pomoć korisničkih uputstava sa lakoćom ažurirati podatke, kontrolisati procese i formirati samostalno izveštaje po različitim kriterijumima.\nKorisnički interfejs aplikacija je intuitivan i iznenađujuće lak za korišćenje (User Friendly).\nNiste uslovljeni da zbog integralnosti sistema, morate “aktivno i odmah” koristiti sve raspoložive (ugovorene) poslovne funkcije. Naprotiv, raspoložive funkcije se ne moraju koristiti istovremeno počev od samog starta korišćenja sistema. Većina funkcija BONIS-a može se upuštati u realan rad sukcesivno, po unapred utvrđenom planu ili potrebi koja se nameće u toku implementacije sistema.\nBONIS – visokoparametrizovani sistem omogućava i malim preduzećima brz ekonomski rast i prelazak u višu kategoriju igrača. Zahvaljujući visokoj fleksibilnosti podržanih poslovnih procesa i efikasnosti izveštavanja – garantuje opstanak na surovom terenu ponude i tražnje.


Skupština ZDK će glasati o budžetu od 284.603.750 KM | Kakanj-X\nSkupština ZDK će glasati o budžetu od 284.603.750 KM\nVlada Zeničko-dobojskog kantona usvojila je danas Nacrt rebalansa budžeta za 2014. godinu, koji je i proslijedila u skupštinsku proceduru. Budžet za ovu godinu usvojen je u decembru prošle godine, na iznos 291.431.620 KM, a ovim Nacrtom rebalansa predviđeno je da bude znatno manji- 284.603.750 KM.\n-Budžet je manji za više od 10 miliona, ali smo imali 2,5 miliona donacija i 250.000 KM namjenskih sredstava koja nisu bila realizirana, pa je to taj iznos- kaže ministrica finansija Sabina Heljić (NSRzB).\nOna dodaje i da će sva ministarstva imati manje između 3 i 3,5 posto novca. Ali, konačnu odluku o rebalansu donijet će zastupnici Skupštine ZDK, koji su zahtjevali još krajem aprila donošenje rebalansa, ali je Vlada ZDK od tada čak tri puta odbijala ispoštovati njihove zahtjeve, koji su bili ugrađeni i u zaključak Skupštine.\nAkumulirani deficit budžeta ZDK-a iznosi 75.000.000 KM, a i ovogodišnji priliv je znatno manji od plana. Mjesečni plan punjenja je 24,1 milion, ali je do četvrtka na račun leglo tek nešto više od 125 miliona KM, odnosno oko 35 miliona manje od planiranog.\nZbog toga su posegnuli za kreditnim zaduženjima, koja bi ove godine trebala biti realizirana u iznosu od 56,1 milion KM. Ali, na prvi javni poziv, za iznos od 16,1 miliona, javila se samo jedna komercijalna banka za LOT od 5.000.000 KM, dok\nsu prije nekoliko dana kod svoje depozitne banke- IKB Zenica, a po odobrenju o prekoračenja računa, realizirali 10 miliona.\nNije jasno i gdje će se, da bi očuvali likvidnost, zadužiti za preostalih 40,1 milion KM.


Skener u somborskoj bolnici u kvaru\nOzvaničena obnova Opšte bolnice u Somboru\nIz somborske bolnice šalju na snimanje u druge centre. Pacijenti prinuđeni da putuju u Vrbas i Novi Sad\nU OPŠTOJ bolnici "Dr Radivoj Simonović" u Somboru CT skener za snimanje abdomena, zbog kvara ne radi od kraja decembra, pa se pacijenti šalju u druge zdravstvene centre.Direktor ove ustanove dr Dragan Rastović kaže da je ovaj uređaj i ranije nekoliko puta bio u kvaru, ali da je postupak javne nabavke završen i izrazio nadu da će problem uskoro biti rešen.\n- Neispravnost CT aparata zaista ugrožava funkcionisanje bolnice, pre svega ugrožava pacijente. U poslednjih skoro dva meseca, od kad ne radi uređaj, u Subotici, Vrbasu i Kliničkom centru Vojvodine u Novom Sadu pregledano je oko 150 ljudi iz Sombora, a pošto ih je na spisku za pregled bilo 400, to znači da je oko 350 ljudi ostalo bez ove dijagnostičke procedure - predočava dr Rastović.\nOn je najavio da će zatražiti od Pokrajine i Grada pomoć za nabavku novog CT aparata, jer je ovaj zbog starosti dotrajao, a neophodan je kako bi se omogućio daleko odgovorniji odnos, sigurniji pregled i pouzdanija dijagnostika.\nU početku su pacijenti iz somborske upućivani u bolnicu u Subotici, gde su tamošnje kolege pregledale četrdesetak pacijenta iz Sombora, ali je i u njihovoj ustanovi došlo do kvara CT aparata, pa su prinuđeni da pacijente dalje upućuju u Vrbas, gde je dosad pregledano više od 30 pacijenata.\n- Bolesnici za urgentnu dijagnostiku se pregledaju i u Kliničkom centru Vojvodine u Novom Sadu, i njih je bilo više od 60, od kad je naš uređaj u kvaru - navodi dr Rastović.\nInače, u somborskoj bolnici leče se pacijenti sa teritorije grada Sombora, opština Apatin, Odžaci, kao i iz dela kulske opštine. Ovde je na mesečnom nivou rađeno oko 500 pregleda CT skenerom.\n- OČEKUJEMO da će se po okončanju kompletne procedure javiti serviseri koji će u skorije vreme popraviti uređaj - kaže dr Dragan Rastović.\nViše iz ove kategorije « POBEDA ČITALACA Nesvakidašnji tronedeljni protest u Stanišiću završio se ODLIČNO\tŽetva medalja na "Polet kupu" i "Zimskim čaroijama 2018." »


Narednih šest meseci ključni za odnose EU i Zapadnog Balkana - Radio Kontakt Plus\n20:57, 14.01.2020Izvor: RTS\nVažna poruka sa sednice Evropskog parlamenta je hrvatsko predstavljanje prioriteta predsedavanja. Predsednica Evropske komisije Ursula fon der Lajen, najavljuje u narednih nekoliko nedelja predstavljanje nove metode proširenja, a narednih šest meseci smatra ključnim za odnose Evropske unije i Zapadnog Balkana.\n"Sada je važno da se održi taj trenutak kada je reč o Zapadnom Balkanu. Ako želimo da samit EU-Zapadni Balkan u Zagrebu bude uspešan, moramo sada da uradimo naš domaći zadatak. Zato ćemo predstaviti naš metod proširenja za nekoliko nedelja kako bismo razgovarali o neophodnoj modernizaciji, a prvenstveno dali našim prijateljima na Zapadnom Balkanu prespektivu za početak pristupnih pregovora sa Severnom Makedonijom i Albanijom", rekla je Fon der Lajen.\n"Zemlje Zapadnog Balkana i dalje su u nekoj vrsti 'čekaonice', a zarad vredostojnosti politike proširenja važno je ocenjivati pojedinačni napredak svake države", rekao je Plenković.\nTagovi: Region i svetEUZapadni Balkan\nOd korona virusa umrlo više od 1.500 ljudi u Kini\nNovi skok u broju zaraženih od korona virusa, u Kini umrla još 121 osoba


NLB Grupa u prvih devet meseci ostvarila dobit od 158,3 miliona evra - BIZlife\nNLB Grupa je u prvih devet meseci ove godine ostvarila profit nakon oporezivanja u iznosu od 158,3 miliona evra.\nKako je saopšteno, sve članice NLB Grupe, banke koje posluju na tržištima jugoistočne Evrope, ostvarile su dobre poslovne rezultate i učestvovale u profitu grupacije sa 42 odsto (76,2 miliona eura).\nPredsednik Izvršnog odbora NLB Banke Beograd Branko Greganović rekao je da su “izuzetno zadovoljni postignutim rezultatima”.\n“Nastavili smo da aktivno podržavamo građane i privredu i u prvih devet meseci ove godine u realizaciju njihovih ličnih i poslovnih planova investirali gotovo 220 miliona evra, što je 35 odsto više u poređenju sa istim periodom 2017. godine. Posebno smo ponosni na ojačano poverenje svojih klijenata, koji nam sve radije poveravaju brigu o svojim finansijama, a tome u prilog govori i ukupan rast depozita u našoj banci od 16 odsto u poređenju sa prvih devet meseci prethodne godine”, istakao je Greganović.\nOn je dodao da je rezultatima sigurno doprinelo i konstantno ulaganje u moderna, inovativna rešenja za klijente, poput novog mobilnog i elektronskog bankarstva koje smo ponudili u oktobru, istovremeno sa uvođenjem instant plaćanja.\n“Ono što sigurno treba naglasiti je uspešna privatizacija naše matične banke putem javne ponude akcija, koja je od izuzetno velikog značaja za celu NLB Grupu, uključujući i NLB Banku Beograd. Postupak je završen 14. novembra ove godine kotacijom na berzama u Londonu i u Ljubljani, a tom prilikom je uspešno realizovana prodaja 59.1% akcija NLB-a, uz mogućnost da taj udeo dostigne 65%”, rekao je on.\nPrema njegovim rečima, siguran je da će sa novom vlasničkom strukturom imati još ozbiljniji potencijal da na adekvatan način servisiraju svoje klijente, opravdaju njihovo poverenje i nastave sa realizacijom ambiciozne strategije rasta na srpskom tržištu u narednom periodu.


Filmski susreti u Nišu dobili na poklon PESMU (VIDEO)\nPočetak/Kultura/Filmski susreti u Nišu dobili na poklon PESMU (VIDEO)\nMaja Vodeničarski 1. septembra 2017.\nPoslednjeg dana održavanja 52. Festivala glumačkih ostvarenja – Filmski susreti u Nišu na konferenciji za novinare pročitana je pesma koju je napisao glumac Dejan Đonović i posvetio gradu na Nišavi.\nPesma „Jelenina molitva“ koju je napisao gost festivala, glumac Dejan Đonovovic iz Crne Gore njegov je poklon niškim Filmskim susretima.\nĐonović je imao zapaženu ulogu u filmu „Igla ispod praga“ koji je naišao na odlične kritike Nišlija, a emitovan je dan pre samog završetka festivala.\nĐonović nije prvi put u Nišu, ali prvi put na festivalu jer je ovde služio vojsku, narednih 27 godina kaže nije svraćao u Niš gde se poslednjih dana odlično proveo, kaže.\n„Nadam se videćemo se uskoro i neće biti pauze od 30 godina, vidimo se sigurno i to u civilu“, uz osmeh prokomentarisao je ovaj crnogorski glumac koji je izneo sve same pohvale na račun festivala i organizacije.\nĐonović filmski festival glumac pemsa poklon\n„Onda gledaj lafčino, vidiš ga!“ – Valterov saborac bio je Nišlija


Odloženo suđenje po tužbi Andreja Vučića – Okvir\nOdloženo suđenje po tužbi Andreja Vučića\nSuđenje po tužbi brata predsednika Srbije Andreja Vučića protiv potpredsednika Narodne stranke Miroslava Aleksića zbog navoda o slučaju „Jovanjica“ odloženo je danas na neodređeno vreme, dok sud ne odluči po zahtevu Aleksićevog advokata da se izuzme sudija Vladimir Miletić.\n„Sudija je danas doneo rešenje kojim je okončao ovaj parnični postupak, ali mi nismo održali završne reči i tražili smo izuzeće sudije“, rekao je advokat Aleksića Borivoje Borović novinarima posle suđenja.\nAleksić je rekao da je sudija odbio sve dokazne predloge odbrane, među kojima i da izvrši uvid u optužnicu Tužilaštva za organizovani kriminal protiv okrivljenih za proizvodnju marihuane na poljoprivrednom dobru „Jovanjica“.\n„U optužnici se vidi da nije obavljeno veštačenje svih telefona vlasnika ‘Jovanjice’ Predraga Koluvije, tako da se ne može proveriti da li je bilo kontakta između Andreja Vučića i njega. Na osnovu čega će onda sudija utvrditi da li je Koluvija tražio zaštitu od Andreja Vučića, ako je odbio i taj i sve ostale dokaze“, upitao je Aleksić.\nSSSS: Minimalna zarada pravilo u Srbiji, poslodavci da daju deo profita\nTramp pisao Vučiću


Evropska komisija: Optimalno potpisivanje sporazuma sa Rusijom o „Severnom toku 2“ - Sputnjik Srbija\n11:04 11.04.2019 (osveženo 11:31 11.04.2019) Preuzmite kraći link\nOptimalna varijanta bila bi potpisivanje međuvladinog sporazuma između Evropske unije i Rusije o aspektima rada gasovoda „Severni tok 2“, izjavio je za Sputnjik potpredsednik Evropske komisije za energetsku uniju Maroš Šefčovič.\n„Mislim da bi najbolja opcija bili pregovori o međuvladinim sporazumima zasnovanim na mandatu koji smo tražili od Saveta EU, jer bismo onda mogli da pogledamo sve pravne aspekte ovog gasovoda, kao i strateške aspekte za tranzit gasa preko Ukrajine i nadam se da ćemo pronaći izbalansirano rešenje“, objasnio je on.\nOn je istakao da je Evropska unija zainteresovana za izbegavanje kriza u oblasti isporuka gasa, jer to uvek uznemirava građane i „uvek ima veoma negativan uticaj na uzajamno komercijalno i političko poverenje. Daću sve od sebe da to izbegnem“, uverio je Šefčovič.\nŠefčovič smatra da bi očuvanje dugoročnog tranzita gasa u EU preko Ukrajine bilo u interesu same Rusije.\nOn je, takođe, izrazio nadu da će njegov predlog Rusiji i Ukrajini o tranzitu gasa nakon 2019. pomoći da se prevaziđu nesuglasice dveju zemalja i obezbedi dugoročni dogovor o tranzitu gasa između Rusije, Ukrajine i evropskih zemalja.\nŠefčovič je dodao da je reakcija Rusije i Ukrajine na predlog Evropske komisije bila prilično pozitivna i da smatra da nije predložio ništa nerealno.\nPotpredsednik Evropske komisije takođe je istakao da je važno da se nastavi rasprava o nastavku tranzita gasa preko Ukrajine na ministarskom nivou.\n„Mislim da bi to bio najbolji razvoj situacije“, rekao je on i izrazio nadu da će se, ukoliko se ovaj predlog bide razmatrao konkretno i konstruktivno, pronaći rešenje za pitanje tranzita.\nŠto se tiče amandmana na Gasnu direktivu EU koja pokriva rad morskih naftovoda, on je ukazao da oni nisu specijalno usmereni na „Severni tok 2“.\n„Mislim da ovim amandmanima sada imamo pravnu jasnoću za sve nove gasovode za Evropsku uniju. I to nije specijalno usmereno na ’Severni tok‘“, zaključio je Šefčovič.\nEvropska komisija je u leto 2017. tražila od Saveta EU mandat za dijalog sa Rusijom o mogućnosti stvaranja specijalnog pravnog okvira za rad budućeg gasovoda „Severni tok 2“.\nUkrajinski tranzit gasa – glavobolja za Nemačku\nVažeći ugovor za tranzit ruskog gasa preko Ukrajine ističe krajem ove godine. Rusija, Ukrajina i Evropska komisija održavaju trilateralne pregovore o tranzitu gasa nakon 2019. godine.\nDrugi krug trilateralnih konsultacija održan je u januaru u Briselu. Kao što se i očekivalo, nisu postignuti nikakvi konkretni sporazumi. Međutim, Evropska komisija je stranama dala predlog o budućem ugovoru, otkrivajući javnosti samo njegove glavne crte. Evropska komisija smatra da bi ugovor trebalo da bude potpisan na period od više od 10 godina, a obim da bude privlačan, između ostalog i za investitore koji će biti pozvani da modernizuju ukrajinski gasni transportni sistem. Sledeće konsultacije zakazane su za maj.\nSeverni tok 2, Maroš Šefčovič, EU, Ukrajina, Rusija


Usvojen rebalans gradskog budžeta – Grad Niš\n· Miloš Jovanović · 15. oktobra 2014.\nPovodom obeležavanja 14. Oktobra, Dana oslobođenja u Drugom svetskom ratu, Skupština Grada Niša je na 26. Sednici jednoglasno usvojila odluku o podizanju spomenika oslobodiocima.\nNakon kraće pauze, gradski parlament je nastavio rad održavanjem 27. Sednice na čijem je dnevnom redu bio veći broj tačaka iz redovne nadležnosti.\nSvakako najznačajniji dokument bio je usvajanje rebalansa budžeta koji će, na predlog Gradskog veća biti veći za 3,9% u odnosu na planirani iznos. To praktično znači da će do kraja godine, za izmirenje preuzetih obaveza gradu biti potrebno ukupno 10,37 milijardi dinara a dodatna sredstva bi trebalo da se ostvare većim prilivom od poreza na imovinu, legalizacije i prihoda za uređenje gradskog građevinskog zemljišta.\nOdbornici Skupštine grada, jednoglasno su usvojili i Odluku o potpisivanju Pakta za sprečavanje seksualnog nasilja nad decom, čime se Niš među prvima uključuje u kampanju za ovaj vid dobrobiti dece i mladih.\nVećinom glasova usvojene su izmene i dopune Odluke o kriterijumima za utvrđivanje naknade za uređenje gradskog građevinskog zemljišta, čime se investitorima omogućuje umanjenje takse za 20% prilikom uplate u celini i još 20% umanjenja ukoliko se obavežu da zaposle najmanje 30 radnika. Bez veće rasprave, takođe su usvojeni i planovi o izmenama i dopunama planova detaljne regulacije za gradske opštine Niška Banja, Medijana i Palilula.\nGradski parlament je tokom sednice prihvatio i personalne promene u okviru odborničkih grupa Srpske napredne stranke, gde je umesto Ljubice Mrdaković – Todorović izabran Bratimir Vasiljević i PUPS-a sa čije izborne liste je, na mestu odbornika Ratomir Pešić zamenio Miroljuba Stankovića.\nSledeća objava: Visoki zvaničnici Rusije u Nišu\nPrethodna objava: Sednica Saveta za rad sa osobama sa invaliditetom


Skandali potresaju Republikansku stranku\nRepublikanski kongresmen Majkl Grim\nRepublikanska stranka suočena je sa više skandala uoči preuzimanja kontrole nad oba doma Kongresa početkom naredne nedelje.\nRepublikanski kongresmen iz Njujorka Majkl Grim najavio je sinoć ostavku, nekoliko dana nakon što je priznao krivicu za krivično djelo utaje poreza. Grim se u januaru našao u centru pažnje javnosti nakon što je snimljeno kako prijeti novinaru da će da ga prebije i baci sa terase.\nBivši marinac i agent Federalnog istražnog biroa u obrazloženju ostavke naveo je da ne može da bude u potpunosti efikasan u novom sazivu Kongresa i da podnosi ostavku 5. januara iz poštovanja za položaj koji obavlja i građane koje predstavlja.\nMajkl Grim, kojem prijeti zatvorska kazna do tri godine, navodno je razgovarao sa predsjedavajućim Predstavničkog doma Džonom Bejnerom prije nego što je odlučio da se povuče. Nakon što se izjasnio krivim 23. decembra, rekao je novinarima da planira da ostane na položaju kongresmena.\nU međuvremenu, treći po rangu republikanac u Predstavničkom domu, kongresmen iz Luizijane, Stiv Skaliz našao se u centru pažnje javnosti zbog toga što je prije više od deset godina govorio na skupu zagovornika nadmoći bijele rase.\nSkalizov pomoćnik je u saopštenju potvrdio da se kongresmen 2002. obratio skupu organizacije koju je osnovao bivši lider Kju kluks klana Dejvid Djuk. On je međutim dodao da je Skaliz, tada lokalni zakonodavac, samo tražio podršku za svoju politiku i da nikada nije bio dio te grupe. Ovo otkriće moglo bi da ugrozi napore Republikanske stranke da pridobije podršku manjina, koje na izborima uglavnom glasaju za demokrate.


Balkan Venture Forum: Najveći forum preduzetništva i inovacija – STUDOMAT.ba\nAgencija za rad i zapošljavanje BiH: Smanjenje broja nezaposlenih krajem...\nPreduzetništvo i investicije biće glavne teme dvodnevnog zasjedanja "Balkan Venture Foruma", koji će početi na Jahorini u četvrtak, 15. maja.\nPredstavnik Agencije za razvoj malih i srednjih preduzeća RS, Marko Kakuća rekao je da će u projektu, koji se finansira iz četvrtog poziva za transnacionalni program jugoistočne Evrope, učestvovati 20 različitih partnera iz 12 evropskih zemalja, prenosi portal Capital.ba.\n– Vrijednost projekta je oko 1,7 miliona evra, a njegovi osnovni ciljevi su identifikacija aktera u regionu, odnosno vlasnika kapitala koji imaju potencijal za finansiranje novih inovativnih preduzeća, rekao je Kakuća.\n– Do sada imamo 50 izabranih poslovnih ideja koje će biti predstavljene pred više od 25 investitora koji dolaze iz evropskih zemalja i SAD, rekao je Gverić.\n– Samim tim ćemo stvoriti dodatne preduslove za sve preduzetnike kako iz Republike Srpske, tako i iz regiona da se predstave investitorima i na taj način dođu do sredstava za realizaciju poslovnih ideja, pojasnio je Gverić.\n“Balkan Venture Forum” pruža priliku najperspektivnijim preduzetnicima koji se bave tehnologijom obnovljivih izvora energije i recikliranja, informacijskim tehnologijama, te biološkim naukama da predstave svoje aktivnosti, kao i da se susretnu sa međunarodnim strateškim partnerima, vodećim stručnjacima iz fondova rizičnog kapitala i korporativnim investitorima.


Upozorenje Poljske: Evropa bliža ratu nego ikad pre u poslednjih 30 godina\nSvet Autor:Ana Tašković13. jan. 202214:47 > 16:20\nEvropa je bliža ratu nego ikada pre u poslednjih 30 godina, upozorio je poljski ministar spoljnih poslova Zbignjev Rau tokom treće runde diplomatskih pregovora ove nedelje, koji su imali za cilj da smire tenzije oko ruskog zahteva da Ukrajini nikada ne bude dozvoljeno da se pridruži NATO-u, prenosi Rojters.\nRjabkov: Pregovori sa SAD u ćorsokaku\nPeskov o pregovorima sa SAD: Neslaganja oko ključnih pitanja, to je loša stvar\nRau je, na konferenciji za štampu, posle obraćanja Stalnom savetu OEBS, rekao da je takva pretnja izazov za svih 57 članica ove organizacije, jer su privržene istim principima poštovanja suvereniteta i teritorijalnog integriteta u okviru međunarodno priznatih granica.\nOn je istakao da je OEBS najbolja organizacija za prevazilaženje konflikata, iako se vode bilateralni razgovori SAD-Rusija, Savet NATO-Rusija. Rau se izjasnio za obnavljanje dijaloga, ali je rekao da se konsenzus može postići samo uz poštovanje međunarodnog prava, prenosi Tanjug.\n"Već nekoliko nedelja smo suočeni sa perspektivom velike vojne eskalacije u istočnoj Evropi", ističe on.\nIstakao je da je najopasniji konflikt na prostoru OEBS trenutno u Ukrajini i da će njegova prva poseta u funkciji predsedavajućeg OEBS-u upravo biti toj zemlji.\n"Trebalo bi da se fokusiramo na mirno rešavanje sukoba oko Ukrajine", dodao je Rau, pozivajući se na puno poštovanje suveriniteta, teritorijalnog integriteta i jedinstva Ukrajine, prenosi Rojters.\n„Prvo ću posetiti Ukrajinu i sigurno ću obići i istični deo zemlje, kako bi se na terenu upoznao sa situacijom. Jedan od prioriteta poljskog predsedavanja OEBS-u su upravo posledice konflikata po civilno stanovništvo“, rekao je on.


Vlada Kantona sarajevo u saradnji sa Opštinom Centar obezbijedila je besplatno testiranje za sve navijače Sarajevu pred sutrašnji revanš meč protiv Milsamija.\nSvi navijači Sarajeva mogu sutra besplatno da se testiraju u periodu od 9h do 18h na drive-in punktu Vrbanja uz prethodno pokazanu ulaznicu za utakmicu.\nTakođe, istaknuto je i to da se testirati ne trebaju oni koji su preležali virus korona u proteklih šest mjeseci, oni koji su vakcinisani prvom dozom u posljednjih 14 dana, oni koji su vakcinisani i revakcinisani, oni koji imaju negativan PCR test ne stariji od 72 sata, te svi koji su mlađi od 18 godina.\nKlub je saopštio da je u prodaji ostalo još četiri hiljade karata, od čega 300 za istočnu tribinu.\nPrethodni članakTijana Bošković poručila: “Jedva čekam da zaigram protiv rođene sestre”\nNaredni članakZiljkić: “Svi mi znamo da ću se vratiti, jer ja emocije cijenim”


Radonjić: "MZT je dokazao da ima kvalitet" - Sportske.net\nRadonjić: "MZT je dokazao da ima kvalitet"\nKošarkaši Crvene zvezde otputovali su danas u Skoplje, dan posle velike pobede nad Makabijem u Evroligi, i već su počeli da se pripremaju za utakmicu protiv MZT-a u Jadranskoj ligi.\nFoto: BETAPHOTO/HINA/Daniel KASAP/DS\nBOMBA - Rebić napustio Zvezdu!EL - Asistencija večeri delo Stefana Jovića!"Ponos Izraela" u službi Zvezdinih rekordaŠansa za Zvezdu, Olimpijakos sinoć ostao bez najboljeg!Cirbes: "Volim 'Delije' koliko i one mene"\n"Idemo u Skoplje posle utakmice sa Makabijem. Posle još jednog evroligaškog iskušenja, odmah novi put. MZT je dosta menjao tokom ove sezone. Stigao je novi trener, bilo je i promena u igračkom sastavu makedonskog predstavnika. MZT je pokazao da ima kvalitet kada je pobedio Budućnost u Skoplju. Pokušaćemo da se pripremimo što bolje i odigramo što bolju utakmicu" rekao je trener " crveno-belih" Dejan Radonjić za sajt kluba.\nUtakmica u Skoplju igra se u subotu od 17.00, što je manje od 45 sati posle utakmice sa Makabijem. Prvotimac Branko Lazić rekao je da očekuje težak meč u Skoplju, jer je vremena za pripremu utakmice sa MZT-om malo.\n"Cilj je da se osvežimo i što bolje pripremimo za ovo neugodno gostovanje u Skoplju, jer je MZT pokazao da ima kvalitet da namuči, i pobedi najbolje timove u ABA ligi. Moramo da budemo koncentrisani, i da odigramo što bolje možemo", rekao je Lazić.\nZvezda će u Skoplju imati jedan trening, a u Beograd se vraća u nedelju popodne, da bi već u ponedeljak otišla na put za utakmicu protiv Olimpijakosa u Atini.


Šojgu: NATO nije uspeo da slomi srpski narod - Sputnjik Srbija\n11:22 18.02.2020 Preuzmite kraći link\nSrpski narod nije bio slomljen u NATO agresiji, zahvaljujući svojoj hrabrosti i duhovnoj snazi, napisao je ministar odbrane Rusije Sergej Šojgu u knjizi utisaka na izložbi „Odbrana 78“ u Beogradu.\nU okviru zvanične posete Srbiji ruski ministar juče je posetio izložbu „Odbrana 78“, posvećenu NATO agresiji 1999. godine u Beogradu. Na njoj su predstavljeni dokumentarni materijali i video snimci bombardovanja Jugoslavije i borbenih dejstava na Kosovu.\n„NATO agresija protiv Jugoslavije odnela je živote mnogih nevinih ljudi - žena, staraca, dece. Međutim, srpski narod nije bio slomljen zahvaljujući hrabrosti i duhovnoj snazi. Nemamo pravo da zaboravimo tu tragediju i naša dužnost je da učinimo sve što možemo, kako se ništa slično nikada ne bi ponovilo“, naveo je Šojgu u poruci.\nPodsetimo, tokom posete Beogradu ruski ministar se sastao i sa srpskim kolegom Aleksandrom Vulinom, s kojim je razgovarao o unapređenju saradnje u oblasti odbrane.\nOni su položili vence na Spomen-obeležje oslobodiocima Beograda i na Spomenik crvenoarmejcu i položili kapsulu u spomen-ploču „Večne vatre“, a ruskom ministru uručen je počasni doktorat za izuzetan doprinos razvoju Univerziteta odbrane.\nSedamdeset osam dana NATO agresije\nNATO snage su 24. marta 1999. godine započele vojnu operaciju protiv Jugoslavije pod nazivom „Milosrdni anđeo“.\nFormalni povod za vazdušne udare bile su optužbe protiv zvaničnog Beograda da sprovodi etničke čistke protiv albanskog stanovništva Kosova.\nSavet bezbednosti UN nije dao dozvolu za bombardovanje Jugoslavije. Prilikom NATO agresije stradalo je oko 2000 civila, uništeni su objekti infrastrukture, administrativne zgrade i kuće.\nZa sada se zna da je za 78 dana agresije poginulo najmanje 79 dece i 754 pripadnika Vojske i MUP-a.\nNATO agresija, bombardovanje, izložba, Sergej Šojgu


Počinje FUTOURISMO, regionalno takmičenje za jačanje turizma na Zapadnom Balkanu\nPomenuta digitalna rješenja imat će pozitivan učinak na zadržavanje radnih mjesta, nastavak poslovanja i promociju regiona kao turističke destinacije\nPomenuta digitalna rješenja imat će pozitivan učinak na zadržavanje radnih mjesta, nastavak poslovanja i promociju regiona kao turističke destinacije. Šest najdjelotvornijih i najinovativnijih prijedloga bit će nagrađeno sa po 15.000 eura.\nFUTOURISMO je regionalno takmičenje u okviru kojeg se pozivaju novoosnovane male firme, preduzetnici, organizacije i drugi da predlože i razviju inovativna tehnološka digitalna rješenja koja će imati pozitivan uticaj na budućnost turizma u šest ekonomija Zapadnog Balkana.\n„Kako bi podržali region da se prilagodi dotada nezapamćenoj situaciji u kojoj smo se našli zbog pandemije, prošle godine smo organizovali takmičenje Balkathon za najbolje digitalno rješenje na Zapadnom Balkanu. Bilo je to prvo takvo takmičenje na regionalnom nivou i bilo je uspješno. Sada ponovo donosimo novinu sa još odvažnijim takmičenjem FUTOURISMO. Turizam je teško pogođen, a ovo je naš doprinos da mu pomognemo da ponovo stane na noge. I to sa novim, inovativnim idejama za novo vrijeme koje je pred nama,“ rekla je ovim povodom generalna sekretarka Vijeća za regionalnu saradnju Majlinda Bregu.\nTakmičenje počinje danas, a završava se događajem koji će se održati 23. februara 2021. godine putem interneta na kome će biti uručene nagrade onim rješenjima čiji je glavni prioritet da naš region bude siguran, srdačan i održiviji za lokalne zajednice i posjetioce.\nKada budu realizovana ova digitalna rješenja bi trebala dati vidljiv pozitivan doprinos otvaranju radnih mjesta, održavanju, odnosno unaprjeđenju djelatnosti, promociji i marketingu destinacija u šest ekonomija Zapadnog Balkana, kao i olakšavanju digitalne transformacije sektora turizma.\nPridružite nam se i podržite razvoj djelotvornih i kreativnih rješenja koja će pomoći da se naš region brzo prilagodi, odgovori na krizu i oporavi se od uticaja COVID-19. Više informacija možete pronaći na rcc.int/futourismo.


CESID: Za SNS glasalo 56,2 odsto birača\n06:00: AM ponedeljak 18 januara, 2021\nPosted on 24. aprila 2016. at 21:21 by Ist Media\nBEOGRAD, 24. aprila 2016. (Beta) – Dopunjeno izjavom predstavnika CeSID-a Bojana Klačara.Najviše glasova na parlamentarnim izborima u Srbiji osvojila je Srpska napredna stranka kojoj je poverenje ukazalo 56,2 odsto birača, saopštio je večeras CeSID.\nNa drugom mestu po broju glasova nalazi se Socijalistička partija Srbije koja je osvojila 10,9 odsto, a zatim sledi Srpska radikalna stranka sa 7,3 odsto i Demokratska stranka sa 5,7 odsto podrške birača.\nPrema prvim preliminiranim rezultatima CeSID-a, van parlamenta ostaće koalicije DSS-Dveri i koalicija SDS-LDP-LSV.\nCeSID je naveo da će koalicija DSS-Dveri osvojiti 4,4 odsto glasova a koalicija SDS-LDP-LSV 4,1 odsto.\nPredsedvnik CeSID-a Bojan Klačar izjavio je da su to prvi preliminarni rezultati i da su moguća pomeranja tokom daljeg procesa brojanja glasova.


Akcije NIS rastu od marta - Naftna kompanija ove godine u plusu\n"Naftna industrija Srbije" na kraju septembra prvi put je od privatizacije poslovala pozitivno. Za devet meseci ove godine ubeležila je neto dobit od 2,67 milijardi dinara, dok je u istom periodu 2009. bila u minusu 6,8 milijardi. Ipak, građani pre marta naredne godine ne treba da očekuju da će se cena akcija značajno povećati.\nZa deoničare NIS-a, kako kažu stručnjaci, dobro je što je ova kompanija počela da posluje s dobitkom, ali drastične skokove na Beogradskoj berzi ne treba očekivati. Nenad Gujaničić, iz brokerske kuće "Sinteza invest grupa", kaže da što su bolji poslovni rezultati, to je bolje za deonice. Ali, dodaje on, do februara ili marta naredne godine ništa se bitnije neće promeniti kada je reč o ceni akcija.\n- Zasad je glavna odrednica za trgovinu obavezna ponuda za preuzimanje deonica koju će NIS dati u februaru po 4,8 EUR za akciju. Ovo što su poslovali pozitivno, dobro je, ali nije dovoljno - ističe Gujaničić.\nOd januara do septembra NIS je prihodovao 119,5 milijardi u poređenju sa 82,34 milijarde u isto vreme 2009. Prihodi su najviše povećani od prodaje na domaćem tržištu.\n- Radimo na poboljšanju tekućih rezultata, i to se vidi u ostvarenim finansijskim pokazateljima za prvih devet meseci. U trećem kvartalu ostvareni su dobri rezultati - kažu u NIS.\nKG: Stiže šest kooperanata Fijata\nKragujevac -- Šest italijanskih firmi koje se bave proizvodnjom automobilskih delova i sklopova za Fijat sledeće godine napraviće pogone u industrijskoj zoni Korman polje.\nKako je izjavio zamenik gradonačelnika Kragujevca Nebojša Zdravković, vođa tima za saradnju grada sa Fijatom, “država je iz Nacionalnog investicionog plana obezbedila 500 miliona dinara za sređivanje obodne infrastrukture za industrijsku zonu koja će biti osnov nove srpske automobilske industrije”.\n„Imamo definitivno potvrđeni spisak od šest firmi koje će da prave najvažnije delove i sklopove za Fijat. Novi model automobila, koji će se proizvoditi u Kragujevcu, treba serijski da počne da se pravi u početku 2012. godine, dok će probna proizvodnja krenuti već u novembru 2011. godine“, kaže Zdravković.\nOn je naglasio da će do tada morati da bude završeno sve što je država preuzela na sebe.\n„To znači da će biti završen autoput do koridora 10, što je osnovni uslov koji Italijani traže, a uz to i sve što je potrebno da Italijani unutar industrijske zone razvedu svoju infrastrukturu. Fijat će, kako je obavezan ugovorom, zaposliti u svojoj fabrici 2.433 radnika, a komponentaši će uposliti još tri do četiri puta više radnika“, kaže Zdravković.\nFirme, koje će po odobrenju Fijata prve naredne godine izgraditi fabrike u Korman polju, praviće sve vitalne delove za automobile, pre svega za novi model Fijatovog vozila koji će se, kako je menadžment ove kompanije najavio, prodavati uglavnom na tržištima EU i na ostalim kontinentima.\nPrema planu koji država treba da finansira, u industrijskoj zoni Korman polje, površine 134 hektara, bescarinska zona koja pripada Fijatu zauzima 65 hektara zemljišta.\nOsim što je zona, koja je istovremeno i bescarinska za sve proizvođače vezane za automobilsku industriju i izvoze više od 70 odsto proizvoda, naslonjena na novi autoput koji povezuje grad sa koridorom 10, ona ima i alternativni pravac na južnom obodu.\nTaj put biće obnovljen u dužini od tri kilometra tokom narednih par meseci. Uz to, do polovine naredne godine biće izgrađeno i tri kilometra gasovodne mreže, isto toliko kanalizacije i 2,5 kilometra vodovodne mreže. Država treba da u sklopu svojih obaveza izgradi i gasnu i trafo-stanicu.\nOd 134 hektara zemljišta, koje zahvata industrijska zona Korman polje, pod sudskim sporom je još 20 hektara. Iako to zemljište ne pripada delu na kome će Fijat praviti pogone potrebne za proizvodnju vitalnih delova, na njemu svoje pogone treba da grade kompanije koje će raditi za automobilsku industriju.\nVlasnici zemljišta, koji imaju oko 120 parcela, traže za ar cenu od 4.000 evra, dok su sudski veštaci procenili da zemljište vredi dva puta manje - 2.000 evra po aru.\nBelgijski Delez kupuje Maksi?\nBeograd -- Predstavnici belgijske kompanije "Delez" za dva ili tri meseca završiće pregovore o preuzimanju akcija u Delta Maksiju, kaže ministar Slobodan Milosavljević.\nOn je gostujući u Kažiprstu B92 rekao da su ga predstavnici belgijskog trgovinskog lanca posetili pre nekoliko nedelja i obavestili o toj nameri.\n"Mene su posetili predstavnici kompanij "Delez" pre dve do tri nedelje i rekli su mi da imaju interesovanja i da razgovaraju o preuzimanju jednog dela akcija vlasništva nad Delta Maksijem", kaže Milosavljević.\n"Ono što ja znam da bi u vrlo skorom vremenskom periodu verovatno u naredna dva do tri meseca taj dogovor morao da bude napravljen", neveo je ministar.\nOn je ocenio i Srbija nije dovoljno atraktivna za dolazak velikih trgovinskih lanaca zbog niske kupovne moći, veličine tržišta i zbog postojanja jakih igrača na tržištu.\n"Mi se borimo da svi dođu kod nas ali očigledno da se to ne dešava", objasnio je Milosavljević. Prema njegovim rečima izostanak dolaska Karfura i Oršana koji je sam najavljivao posledica je najava da će Ikaea doći, ali je i dolazak te kompanije pod znakom pitanja zbog uslova koje ta kompanija postavlja Srbiji.\nNameštaj u Rusiju bez carina\nBeograd -- Srbija će od 1. januara moći da izvozi nameštaj u Rusiju bez carina, kako predviđa Sporazum o slobodnoj trgovini dve zemlje.\nSekretrar Udruženja za drvnu industriju Privredne komore Srbije Vladimir Burda je da to istovremeno znači bescarinski izvoz nameštaja za kuhinje, dnevne i spavaće sobe i u Belorusiju i Kazahstan.\nOn je takođe upozorio da sav nameštaj koji ide na rusko tržište mora imati GOS standard, što će prethodno ocenjivati posebna komisija iz Rusije.\nPredstvnik PKS-a Rašo Milić je rekao da Srbija ima 2,25 miliona hektara pod šumama, od čega četinari čine samo 12 odsto, najviše je bukovih šuma 40 odsto i hrastovih oko 28 odsto. Problem je što je drvo iz godine u godinu sve lošijeg kvaliteta, tako da samo 40 odsto predstavlja tehničko drvo, a 60 odsto ogrevno.\nGodišnje oko milion kubika drveta ide u preradu, ali je u izvozu rezanih ploča i građe za devet mesci ostvaren deficit od 28 miliona dolara, dok je sa nameštajem situacija mnogo bolja, što je doprinelo da ukupan suficit u razmeni bude 28 miliona dolara.\nMilić je dodao da je ove godine ostvaren rast izvoza od 10 odsto, što je još uvek manje za 30 odsto nego 2008. godine. Sa Slovenijom smo ostvarili suficit, jer smo imali izvoz od 20 miliona, a uvoz od 7,5 miliona miliona dolara.\nLikar je dodao da je u Sloveniji pod šumama 62 odsto teritorije, od čega su 60 dosto četinari, a 40 odsto lišćari, što je komplemetarno resursima Srbije, koja ima mnogo više lišćara, ali joj nedostaju četinari.


Izvor: VOA, 10.Feb.2021, 20:58\nAmerički predsednik Džozef Bajden izjavio je da će Sjedinjene Države uvesti sankcije vojnim zvaničnicima Mjanmara koji su u toj zemlji, početkom februara, sproveli vojni puč. Tvrdeći da izbori održani u Mjanmaru prošlog novembra nisu bili regularni – vojni zvaničnici su uhapsili političke lidere, među kojima Aung San Su Ći i predsednika Vina Minta, uvevši vanredno stanje. Bajden je rekao da, osim uvođenja sankcija mjanmarskim vojnim zvaničnicima i njihovim porodicama, SAD traže način da tamošnje generale spreče da koriste novčane fondove na teritoriji SAD-a u iznosu od jedne milijarde dolara. Američki predsednik rekao je da državni udar sproveden u Mjanmaru podstiče izrazitu zabrinutost – pozvavši još jednom vojne predstavnike da oslobode, kako se izrazio, demokratske lidere te zemlje. Takođe, od njih je zatražio i da se odreknu vlasti koju su preuzeli. Bajden je rekao da je svestan da svet pažljivo prati događaje u Mjanmaru i da se neće ustezati od primene dodatnih mera. Inače, vlasti u Mjanmaru podigle su optužnicu protiv pritvorene liderke Aung San Su Ći zbog kršenja zakona o uvozu i izvozu. Portparol partije Nacionalne lige za demokratiju (NLD), koju Su Ći predvodi, objavio je početkom februara da je naloženo da sa predsednikom Vin Mintom i drugim liderima bude zadržana u pritvoru dve nedelje. Vojska Mjanmara saopštila je da je to što su preuzeli vlast, na - kako planiraju - godinu dana, bilo neophodno jer vlada nije reagovala na tvrdnje o prevari na izborima u u novembru, na kojima je stranka NLD Aung San Su Ći ostvarila ubedjivu pobedu. Novi saziv parlamenta trebalo je da počne sa radom u ponedeljak prvog februara.\nBeta: SAD uvode sankcije vojnoj hunti u Mjanmaru\nIzvor: Radio Slobodna Evropa, 10.Feb.2021\nPredsjednik Sjedinjenih Država Joe Biden naredio je uvođenje novih sankcija protiv vojnog režima u Mjanmaru, u odgovor na vojni puč koji je izveden u toj zemlji prilikom čega je svrgnuta i uhapšena liderka te zemlje Aung San Suu Kyi i još nekoliko rukovodećih političara, prenosi AP. Biden je...\nIzvor: B92, 10.Feb.2021\nSAD će uvesti sankcija osobama odgovornim za vojni puč koji se dogodio 1. februara u Mjanmaru, najavio je danas predsednik Amerike Džo Bajden...Bajden je rekao da će Vašington već ove nedelje odrediti glavne odgovorne, kao i da će uvesti strožiju kontrolu prilikom izvoza u Mjanmar, preneo je...


Odeća, lepkovi i alati na jednom mestu - Porodična firma "Jasimpex" iz Subotice proizvodi konfekciju i zastupa vodeće nemačke brendove - Edukaplus\nOdeća, lepkovi i alati na jednom mestu – Porodična firma „Jasimpex“ iz Subotice proizvodi konfekciju i zastupa vodeće nemačke brendove\nProizvodnju tekstila smo počeli u jednoj maloj radnji, da bismo 2007. godine napravili svoj objekat gde smo se potpuno preselili 2010. U startu smo imali samo 5-6 polovnih mašina, dok danas radimo na više od 20 novih, i to u pogonu površine 1.000 m2, a godišnji promet je oko 70 miliona dinara.\nOvako početak poslovanja preduzeća „Jasimpex“ u razgovoru za „eKapiju“ objašnjava osnivač i direktor Jasmin Hajdarpašić. Ova porodična firma osnovana je 1992. godine u Subotici, a primarna delatnost joj je proizvodnja konfekcije za odrasle, distribucija tekstila, kao i prodaja sitne galanterije.\nFirma ima 25 zaposlenih radnika, a od 2003. godine „Jasimpex“ je postao i zvanični predstavnik nemačke firme „Kleiberit“ i tada se ponuda ovog preduzeća proširila na kvalitetna lepila za drvnu industriju, industriju nameštaja i tapetariju, kao i lepila za sunđere, plastiku, PVC stolariju i ostalo. Od 2014. ova subotička firma zastupa u Srbiji i nemačku kompaniju „BeA Tools“ koja je tržišni lider kada su u pitanju pneumatske klamerice i ostale vrste preumatskog alata.\nU posao su uključeni i Jasminova supruga Amalija koja je angažovana u proizvodnji, starija ćerka Jasna, zadužena za deo firme koji se bavi pneumatskim alatima i lepilima, dok je mlađa ćerka Sanja ovog leta završila studije u Barseloni i trebalo bi da se bavi marketingom i onlajn prodajom.\nInovacijama do sredstava za razvoj firme\nPočetno ulaganje iznosilo je oko 15.000 tadašnjih nemačkih maraka, a onda se firma postepeno razvijala, korak po korak. Prema rečima našeg sagovornika, „Jasimpex“ je povremeno koristio bankarske kredite, ali uglavnom kratkoročne, za obrtna sredstva, pošto su uvek u glavi imali izreku – „pružaj se prema dužini gubera“. Što se tiče programa podrške, od države su dobili subvencije prilikom zapošljavanja novih radnika, a 2013. godine im je Ministarstvo za rad i zapošljavanje dodelilo 19.600 EUR bespovratnih sredstava.\n– To je bio konkurs Vlade Norveške na kome smo bili među 10 najboljih u Srbiji, a sredstva su namenjena za poboljšanje bezbednosti i zaštite zdravlja na radu. Konkurisali smo sa projektom kojim smo u našem pogonu instalirali „Viessmann“ pumpu za grejanje tipa „vazduh-voda“, prvu u Subotici. Reč je o potpuno ekološkom sistemu, a potrošnja energije je samo 4 kWh uz pomoć kojih zimi zagrevamo, a leti hladimo 200 m2 prostora – navodi Hajdarpašić.\nOd novca dobijenog na ovom konkursu „Jasimpex“ je kupio poluautomatski krojački sto, pa tako proizvodni kapacitet danas iznosi 5-6.000 komada odeće mesečno, odnosno 70-80.000 godišnje. Najviše rade majice i dukseve, a imaju i svoju vez mašinu za tekstil, tako da je proces proizvodnje u potpunosti zaokružen.\n– Kapaciteti su nam uvek popunjeni, a ne planiramo dalje širenje kako bismo mogli uvek da ispoštujemo sve dogovorene rokove. U Subotici imamo dva svoja maloprodajna objekta i radimo uglavnom za poznatog kupca. Radimo i za poznate brendove, na primer, trenutno pravimo odeću za „Swarovski“ koji je otvorio fabriku u našem gradu, zatim za „Kleiberit“ i za mnoge druge kompanije. Naša ciljna grupa jesu veliki sistemi, jer nam odgovara takav princip rada – po narudžbini – ističe sagovornik „eKapije“.\nNaslednice spremne za nove izazove\nJasmin Hajdarpašić kaže da „Jasimpex“ trenutno izvozi jedan manji deo svoje proizvodnje (oko 10%) u Nemačku, ali su nedavno imali pregovore i sa Švajcarcima. Ukoliko bi dogovorili i tu saradnju bio bi to značajan poslovni uspeh za Subotičane, jer je jedan od glavnih ciljeva upravo povećanje izvoza.\nŠto se tiče zastupništva nemačkih firmi „Kleiberit“ i „BeA Tools“ u Srbiji, reč je o vrhunskim brendovima u svojoj branši, a sagovornik našeg portala tvrdi da se srpsko tržište profilisalo tako da oni koji žele kvalitet i efikasnost traže upravo takvu opremu, iako je ona nešto skuplja. I tu postoji oštra konkurencija, ali i prostor za dalje širenje, a „Jasimpex“ nudi i servis, rezervne delove i održavanje za ove alate.\nHajdarpašić kaže da je zadovoljan dosadašnjim poslovanjem jer firma radi punim kapacitetom i bez praznog hoda. Nakon pojedinih loših iskustava sa nenaplaćenim dugovima, danas nemaju većih teškoća u poslovanju, a naš sagovornik tvrdi da im nije potrebna pomoć države da bi bili profitabilni.\n– Naš plan za naredni period je da ćerke Jasna i Sanja, koje su završile fakultete i već su angažovane u firmi, polako preuzimaju posao. One su i same svesne da će se najbolje osećati u svom preduzeću i mislim da su spremne za smenu generacija. Ostavljamo im već razrađenu firmu, sa znanjima, opremom i tehnologijom, tako da verujem da će nastaviti uspešno da je vode – zaključuje u razgovoru za „eKapiju“ Jasmin Hajdarpašić, osnivač i direktor „Jasimpexa“.


Obama sutra o Bliskom istoku\nPružanje ruke islamskom svetu jedan je od prepoznatljivih elemenata politike predsednika Obame.\nPredsednik Barak Obama u četvrtak će održati važan govor o političkim promenama na Bliskom istoku i Severnoj Africi. Bela kuća je saopštila da je predsedniku drago što će imati priliku da govori o mogućnostima u regionu za koncentrisanje na unapredjenje američkih vrednosti i bezbednosti.\nPortparol Džej Karni izjavio je da predsednik vidi situaciju na Bliskom istoku i Severnoj Africi kao „pravi trenutak novih mogućnosti za Ameriku i Amerikance.“ On je takodje naveo da se borba protiv Al-Kaide nastavlja posle smrti Osame bin Ladena u američkoj operaciji u Pakistanu početkom meseca.\nPredsednik Obama održaće govor u Vašingtonu u trenutku dok su najuspešniji od ustanaka „arapskog proleća“ – pobune u Tunisu i Egiptu – ostali u senci nasilnih konflikta u Libiji, Siriji i drugim zemljama.\nPružanje ruke islamskom svetu jedan je od prepoznatljivih elemenata politike predsednika Obame, koji je u Kairu 2009. održao govor upućen muslimanima širom sveta.


Osposobljavanja mladih za osnivanje i vođenje biznisa - Istinomjer\nOsposobljavanja mladih za osnivanje i vođenje biznisa\nPodržati programe osposobljavanja mladih za osnivanje i vođenje biznisa kroz obuku za poduzetništvo.\nKako je navedeno na zvaničnoj stranici Ministarstva za obrazovanje, nauku i mlade Kantona Sarajevo (KS), Institut za razvoj mladih KULT je 17. 4. 2020. godine održao sastanak sa ministrom Anisom Krivićem i kantonalnom savjetnicom za mlade Lejlom Abazović. Kroz sastanak ministar Krivić je imao priliku upoznati se sa dijelom osoblja i trenutnom aktivnostima Instituta za razvoj mladih KULT.\nIstovremeno, Ministarstvo je prezentiralo aktuelni rad ministarstva za vrijeme pandemije. Na sastanku se razgovaralo o potencijalnoj saradnju u tekućoj godini i koracima koje zajednički ovo ministarstvo i Institut mogu raditi za bolji položaj mladih, provedbe i promocije legislative za mlade, te promocije programa namijenih mladima i samih uspješnih mladih iz Kantona Sarajevo.\nMinistarstvo za obrazovanje, nauku i mlade KS, 18. april 2020.\nPremijer Kantona Sarajevo Mario Nenadić, ministar kulture i sporta KS Kenan Alikadić, te predstavnici Ministarstva za obrazovanje, nauku i mlade i Ministarstva za rad, socijalnu politiku, raseljene osobe i izbjeglice 27. 6. 2020. godine razgovarali su sa predstavnicima Vijeća za mlade, koje je predvodio predsjednik Skupštine Željko Vukša Fejzić, o pitanjima važnim za unapređenje položaja mladih u Kantonu Sarajevo.\nPredstavnici Vlade KS upoznali su naše mlade sugrađane o aktivnostima koji se provode na planu poduzimanja mjera za unapređenje zapošljavanja mladih, kao i sa provedbom svih tekućih i planiranih projekata dodjele subvencija za kupovinu stanova mladima, projektima u oblastima kulture, sporta i obrazovanja. Premijer Nenadić je, ovom prilikom, najavio aktivnosti na usklađivanju obrazovnog sistema sa potrebama tržišta rada, posebno u pogledu školovanja mladih u oblasti IT tehnologija, turizma i određenih deficitarnih zanimanja. Najavljeni su i projekti prekvalifikacija s ciljem poboljšanja zapošljavanja prijavljenih na Službi za zapošljavanje u KS.\nMinistarstva za obrazovanje, nauku i mlade, 27. 6. 2020.


Sa konferencije "Istorija i nasleđe za miroljubiv svet", 07. septembar 2009. Fotografije: Vesna Anđić\nPod motom "Istorija i nasleđe za miroljubiv svet" počela je konferencija povodom dvadeset godina od Devetog samita nesvrstanih država, koji je 1989. godine održan u Beogradu.\nObraćajući se uglavnom predstavnicima ambasada država članica Pokreta, srpski šef diplomatije Vuk Jeremić zahvalio im je na tome što nisu priznali nezavisnost Kosova i pozvao da podrže inicijativu Srbije da bude domaćin Samita 2011. godine kada se navršava pedeset godina od formiranja saveza država koje su želele da ostanu izvan blokovske podele sveta. Na skupu u Beogradu, danas kada blokova više nema, najviše se govorilo o tome čemu zapravo Pokret nesvrstanih služi.\nŽamor pred zajedničko fotografisanje uglavnom ambasadora država članica Pokreta nesvrstanih, pod krovom „Palate Srbija“, dakle na istom mestu gde je Josip Broz Tito 1961. godine dočekivao goste iz 25 država Azije i Afrike koliko ih se u startu priključilo Pokretu. Danas pokret okuplja više od stotinu država, što je dve trećine članica Ujedinjenih nacija. Predsatvnike neke od njih srpski šef diplomatije Vuk Jeremić uverava da je Beograd pravo mesto gde bi lideri ovih država trebalo da se okupe kroz dve godine kada se bude obeležavala pedesetogodišnjica od osnivanja, kako je na konferenciji rečeno, „Titovog, Nehruovog i Naserovog čeda“.\n„Dve godine imamo do 2011. Pred nama je mnogo vremena, biće puno diskusija na tu temu, ali ja sam s te strane optimista.“\nSrbija danas nije članica nesvrstanih, a u svojsvu posmatrača predsednik Boris Tadić predstavljao je zemlju prošlog meseca na Samitu u egipatskom letovalištu Šarm El Šeik. S razlogom može se reći da je Tadić tu bio među saveznicima, jer većinom zahvaljujući njihovim glasovima u Skupštini Ujedinjenih nacija prošla je inicijativa da se o legitimnosti kosovske nezavisnosti izjasni Međunarodni sud pravde u Hagu. Tu temu ni ministar Jeremić nije zaobišao u obraćanju okupljenim gostima:\n„S tim u vezi zaključak Suda pravde imaće jake posledice za celu internacionalnu zajednicu. Njegova presuda ne bi trebalo da bude doneta pod pritiskom i njegov rad ne sme biti opstruiran. Sudu mora biti dopušteno da sam pronađe svoj put, nezavisno od političkih pritisaka, kao i bez novih pritisaka za priznavanje kosovske nezavisnosti“.\nUpravo na primeru Kosova postalo je jasno da Pokret nesvrstanih nije izgubio na značaju. Da se Pokret mora boriti protiv svih vrsta ekstremizma, a posebno nacionalizmom insistirao je bivši predsednik Kipra Georg Vasos Vasilio:\n„Ovde u Beogradu, glavnom gradu Srbije i bivše Jugoslavije, to moramo reći, jer su svuda oko nas primeri bede, uništavanja, ubijanja i ranjavanja stotina hiljada nevinih ljudi, a što je prouzrokovano iredentizmom i iluzijom da se širenjem nacionalnih granica može povećati bezbednost jedne populacije. Jedino je istina da je umesto aktivnosti na širanju granica mnogo praktičnije rušiti iste granice. Želim da podcrtam da prva faca relaksacije u odnosu na interesne, vojne i ideološke podele između Istoka i Zapada može biti u ostvarenju vizije ujedinjene evropske porodice što će u ne toliko dalekoj budućnosti postati stvarnost“.\nEvropska unija je okvir u kome je moguće ostvariti mnoge od ideja nesvrstanih, naglasio je Vasilio. S tim u vezi dodao je da je Kipar (poput Slovenije i Malte) napustio Pokret onda kada je ušao u Evropsku uniju. Ali time nije iznevererio njegove principe:\n„Kada smo pristupili Evropskoj uniji kao država članica, mi smo istupili iz nesvrstanih, ne zato što se ne slažemo sa ciljevima pokreta nesvrstanih. Već zato što smo potpuno uvereni da danas članstvo u Evropskoj uniji je najbolji način da se osigura primena najviših ciljeva pokreta. I to davanjem doprinosa za stvaranje sigurnijeg i prosperitetnijeg sveta.“\nČlanstvo u EU ipak isključuje nesvrstane?\nZnače li ove reči bivšeg kiparskog predsednika da članstvo u EU ipak isključuje nesvrstane? Odnos Srbije sa nesvrstanima pokazao se korisnim po politiku Beograda kada je inicijativa za prispitivanje kosovske nezavisnosti stavljena pred Skupštinu UN-a. Insistiranje na približavanju nesvrstanima, pak, može uticati i na zacrtanu proevropsku politiku Srbije, navodi spoljno politički analitičar Milan Simurdić:\n„Svaki međunarodni partner i sagovornik koji će podržati vaš stav je u principu dobar, ali tu postoji mogućnost da se ode u pravcu koji je drugačiji od onog što je osnovna i dogovorena spoljna politika i orijentacija Srbije, a to je Evropska unija.“\nPovodom skupa u Beogradu poruku je uputio i predsedavajući pokreta nesvrstanih ministar inostranih poslova Egipta, koju je pročitao ambasador te zemlje u Srbiji Galal Muhamed Basiani. U pismu se navodi da je snaga ideja nesvrstanih potvrđena u tome što je pokret preživeo:\n„Mnogi su arogantno predviđali da će pokret nesvrstanih doživeti sudbinu sličnu mnogim ranijim pokretima i nestati posle hladnog rata. Ne samo da je naš pokret preživeo već je narastao i osnažio, kako po broju članova, tako i po uticaju“.\nDa je ekonomska kriza imala najteže posledice upravo u državama u razvoju, što znači većinom među članicama Pokreta, podsetio je ministar inostranih poslova Nigerije Alhaji Džibril Majgari:\n„Naša vizija novog ekonomskog poretka uključuje sve raspoložive aranžmane, što podrazumeva drugačiju organizaciju svih kapaciteta, svakog učesnika globalne ekonomije.“\nInače, na skupu u Beogradu očekivao se i savetnik hrvatskog predsednika i poslednji šef diplomatije bivše Jugoslavije Budimir Lončar. U nedelju uveče njegov dolazak iz Zagreba otkazan, kako je objašnjeno, zbog bolesti.


Država koči odlazak u penziju\nBEOGRAD - Beograđanin M. I. je početkom 2008. godine proglašen tehnološkim viškom u firmi u kojoj je radio i posle 39 godina staža se našao na evidenciji Nacionalne službe za zapošljavanje (NSZ), od koje je do januara 2009, doduše sa zakašnjenjem primao naknade za nezaposlene. Početkom godine M. I. stekao uslov za odlazak u starosnu penziju, ali rešenje nije dobio zbog, kako mu je rečeno, neplaćenih doprinosa. To čekanje odložilo mu je dobijanje rešenja za >> Pročitaj celu vest na sajtu Glas javnosti << penziju gotovo tri meseca.\nI u Fondu PIO i NSZ su nam rekli da naš čitalac M. I. nije jedini koji ima ovaj problem, ali da on nije nerešiv.\nU postupku odlučivanja po zahtevu za penziju nadležne Filijale RF PIO obraćaju se Nacionalnoj službi za zapošljavanje sa molbom da se izvrši vanredna uplata doprinosa za penzijsko i invalidsko osiguranje zaključno sa datumom sa kojim lice ispunjava uslov za penziju.\n- Jednom nedeljno sastavljamo spisak svojih potencijalnih korisnika, a problem zaostalih naknada se rešava za najviše 15 dana - kažu u Fonu PIO.\nIz ove službe podsećaju da je 21. marta isplaćena novčana naknada nezaposlenim licima za novembar 2008. godine, kao i da su tog meseca novčanu naknadu primila 67.253 korisnika.\n- Zakašnjenje u isplati od 4 meseca nasleđeno je iz prethodnog perioda, a nastalo je u jednom periodu usled znatnog povećanja broja korisnika i smanjenja priliva sredstava po osnovu doprinosa za slučaj nezaposlenosti - objašnjavaju iz ove službe i dodaju da će nezaposleno lice koje ostvari pravo na novčanu naknadu nakon prve isplate dobijati mesec za mesec u periodu utvrđenom rešenjem.


Laguna - Istorija starog sveta I-III - Suzan Vajs Bauer - Knjige o kojima se priča\nCena: 2499.00 din 3597.00 din\nKnjige sam čitala kako su izlazile, a sada sam iskoristila ovu ponudu da ih i kupim. Autorka uspeva da nam u tri toma sabere najvažnije istorijske događaje, ličnosti koje su bile bitne. Pruža nam mnogo mogućnosti za učenje i nova saznanja, a može nas naterati da bliže istažimo neke teme i događaje koji su u knjigama opisani.\nIstorija starog sveta u tri knjige. Obuhvata razvoj prvih civilizacija na Mediteranu, Bliskom istoku, Aziji. Ima mnogo mapa, pa je cela priča mnogo pitkija i zanimljivija. Obavezno ću kupiti i istoriju srednjevekovnog sveta. To će biti veoma lep dodatak mojoj biblioteci, a tema je takva da će sigurno zainteresovati moje klinci kada odrastu.


Epson se obavezuje da će do 2050. prekinuti emisiju ugljen-dioksida i korišćenje podzemnih resursa | PC Press\nEpson se obavezuje da će do 2050. prekinuti emisiju ugljen-dioksida i korišćenje podzemnih resursa\n28. juni 2021. 28. juni 2021. Filip Majkić\nGlobalna tehnološka kompanija Epson definisala je svoju viziju budućnosti, zasnovanu na održivosti i posvećenosti smanjenju emisije ugljen-dioksida do 2030. godine, kako bi sprečila povećanje temperature planete za 1,5 . Kompanija Epson će postati članica udruženja RE100, globalne inicijative koja se zalaže za korišćenje električne energije iz 100% obnovljivih izvora. Epson planira da ovaj cilj ostvari do 2023.\nOsim toga, Epson se obavezao da do 2050. prekine emisiju ugljen-dioksida i korišćenje podzemnih resursa i redovno će obaveštavati javnost o ostvarenom napretku ka ovom cilju na globalnom nivou.\nJoširo Nagafusa, koji je 1. aprila ove godine imenovan za predsednika kompanije Epson Europe, kaže: „U kompaniji Epson nastojimo da poslujemo na način koji nam omogućava da pružimo podršku društvu u rešavanju tekućih problema, a pored klime, postoji još nekoliko veoma važnih problema sa kojima se svet suočava. Posebna mi je čast da preuzmem rukovođenje kompanijom Epson Europe u trenutku kada započinjemo novu fazu poslovanja. Biće mi zadovoljstvo da doprinesem smanjenju uticaja koji proizvodi i usluge kompanije Epson i njeni lanci snabdevanja imaju na životnu sredinu.”\nAna Bajagić, marketing i PR menadžer za Balkan iz kompanije Epson dodaje: „Nova ekološka vizija 2050. i naše članstvo u inicijativi RE100 predstavljaju ključne trenutke za našu kompaniju. Ova nova vizija svedoči o tome šta smo, kao kompanija, do sada postigli i u kom pravcu se krećemo sledeći ambiciozne, ali merljive ciljeve. Kada je reč o našoj novoj viziji, oduševljena sam koliku posvećenost zaposleni kompanije Epson širom Evrope pokazuju. Oni me zaista inspirišu i potpuno sam sigurna da ćemo je zajedno ostvariti.”\nPročitajte i: Skoro polovina ljudi i dalje veruje da neće doći do klimatske krize\nTagovi: Ekologija, emisije ugljendioksida, epson\n← MasterIndex istraživanje: Platne kartice popularnije od gotovine za iznose do 4.000 dinara\nNaftni gigant Petrobras instalirao najbrži super-kompjuter u Latinskoj Americi →


Promocija Srpske nedelje mode na New York Fashion Week-u\nBack KULTURA IZLOŽBE Promocija Srpske nedelje mode na New York Fashion Week-u\nnedelja, 03 septembar 2017 01:28\nJesenja sezona 2017. godine obeležiće predstavljanje najvećeg broja srpskih dizajnera do sada na najznačajnijim Nedeljama mode sveta. Prva tokom ove sezone je i jedna od najznačajnijih na svetu – New York Fashion Week, tokom kojeg će se 10. septembra modnoj publici celog sveta predstaviti Zvonko Marković, Marina Ilić i Sanja Bobar.\nZahvaljujući ugovoru koji je pre dve godine Serbia Fashion Week potpisao sa platformom Art Heart Fashion- USA, dizajneri Serbia Fashion Week-a četvrti put zaredom biće na zvaničnom kalendaru New York Fashion Week-a. Kako se ugovor odnosi na najprestižnije Nedelje mode u Americi – u Njujorku, Los Anđelesu, Majamiju i Vašington DC-u, neki od naših dizajnera već su postali poznati svetskoj modnoj eliti te su predstavili Srbiju u najlepšem svetlu. Tokom prethodnih izdanja New York Fashion Weeka, koja broje preko milion i po medijskih objava, to su učinili Zvonko Marković, Bata Spasojević, Vasilije Kovačev, Sanja Bobar, Ibrahim Vukelj, Vesna Milošević i Marina Mićanović, a ove godine, 10. septembra, Zvonko Marković i Sanja Bobar vraćaju se na jednu od najtraženijih modnih pisti na svetu sa novim kolekcijama, dok će na istoj debitovati Marina Ilić.\nOvom prilikom, Serbia Fashion Week imaće veliku čast da promoviše manifestaciju, grad Novi Sad i Republiku Srbiju putem video spota koji će biti emitovan na New York Fashion Week-u, medisjki najpropraćenijoj Nedelji mode na svetu.\n“Serbia Fashion Week ostvario je veliki uspeh predstavljajući domaće dizajnere na New York Fashion Week-u i omogućio im da naprave kontakte sa nekima od velikih kupaca i važnih ljudi u svetu mode. Ovacije publike i otvaranje vrata srpskoj modi na tako prestižnoj manifestaciji sjajan su uspeh za našu modu, ali i promocija za našu zemlju. S obzirom na to da srpski dizajneri već četvrti put zaredom predstavljaju svoje kolekcije na New York Fashion Week-u, kontinuitet u učestvovanju na ovoj Nedelji mode sigurno će doprineti cilju da budemo korak bliže revitalizaciji naše tekstilne industrije”, izjavila je Svetlana Horvat, predsednica Nacionalne Komore za modu Srbije i Serbia Fashion Week-a.\nU septembru i oktobru neke od najistaknutijih dizajnera Srbije očekuju brojna putovanja i važna učešća na Nedeljama mode u Parizu, Milanu, St. Petersburgu, Pragu, Atini i drugim.


Zvizdić: BiH želi jačanje veza sa Kinom i zemljama istočne i srednje Evrope\nSamit "16 plus jedan"\nPredsjedavajući Savjeta ministara BiH Denis Zvizdić izjavio je na samitu Kine i zemalja srednje i istočne Evrope u Sofiji da je BiH izuzetno zainteresovana da nastavi sa daljim unapređenjem i jačanjem veza sa ovim zemljama.\nU obraćanju na plenarnom zasjedanju Samita, Zvizdić je rekao da je prihvaćeno da od 5. do 8. novembra u BiH bude održana Konferencija o inovacijama "16 plus jedan", saopšteno je iz Savjeta ministara.\n"BiH je posebno zainteresovana za organizaciju Četvrte konferencije ministara transporta Kine i zemlje srednje i istočne Evrope u narednoj godini", dodao je Zvizdić.\nOn je naglasio da od samita u Sofiji očekuje značajne rezultate i aktivnosti, koje će, kako je ocijenio, biti od velike važnosti za buduću saradnju i doprinijeti novim idejama osnaženja privrednih veza Evrope i Kine.\nZvizdić je rekao da je BiH posebno zainteresovana za dalji nastavak i intenziviranje ekonomske saradnje u okviru mehanizma "16 plus jedan" i dodao da je u okviru procesa "Jedan pojas-jedan put" do sada potpisan veliki broj značajnih sporazuma i unaprijeđeni međusobni odnosi.\n"Otvorene su nove mogućnosti povezivanja poslovnih ljudi naših zemalja i podstaknute su investicije, naročito u oblasti energetike i infrastrukture. Veoma sam ponosan da od maja mjeseca ove godine kineski građani mogu putovati u BiH bez viza, čime je olakšano njihovo kretanje, a što će sigurno doprinijeti povećanju broja turista i olakšati putovanja privrednika i investitora", rekao je Zvizdić.\nOn je dodao da je BiH zainteresovana za uspostavljanje direktne avio-linije Peking-Sarajevo, a osim turizma, kao sektore za moguća velika domaća i strana ulaganja, naveo je energetiku i transport.\n"Značajno je naglasiti da je BiH zaključila pregovore sa Kinom o saradnji u oblasti veterinarstva, što će omogućiti izlazak firmi na naša dva tržišta. Današnje potpisivanje Sporazuma o saradnji u oblasti zdravlja životinja i karantinu između Kine i Savjeta ministara BiH predstavlja važan korak ka tom cilju", naglasio je Zvizdić.\nPredsjedavajući Savjeta ministara izrazio je zadoovljstvo što će Kina na narednom Međunarodnom privrednom sajmu u Mostaru, 2019. godine, biti zemlja partner, te istakao da će BiH pružiti punu podršku svim budućim aktivnostima u okviru mehanizma "16 plus jedan" i inicijative "Pojas i put".\nZvizdić je podsjetio da je spoljnopolitički cilj BiH dobijanje statusa kandidata za članstvo u EU i izrazio očekivanje da će BiH u prvoj polovini 2019. godine dobiti pozitivno mišljenje Evropske komisije za dobijanje statusa kandidata.\nZvizdić predvodi delegaciju Savjeta ministara na 7. samitu zemalja "16 plus jedan", u kojoj su i ministri spoljne trgovine i ekonomskih odnosa BiH Mirko Šarović, te komunikacija i transporta Ismir Jusko.\nSofija Denis Zvizdić Samit 16 plus jedan Kina\nTužan kraj najpopularnijeg navijača Partizana: Preminuo Miša Tumbas\nSimptom korona virusa koji svi zanemaruju, a ukazuje na ozbiljne infekcije\n4151 glasova 74%\n1473 glasova 26%


Umjesto u Kampusu UNSA, ledena dvorana mogla bi se graditi na Ilidži ili u Lukavici – STUDOMAT.ba\nOtvorene prijave za Deloitte Summer Internship 2016 program\nUmjesto u Kampusu UNSA, ledena dvorana mogla bi se graditi na Ilidži ili u Lukavici\nGlavni grad Bosne i Hercegovine ove godine trebao bi dobiti ledenu dvoranu u Kampusu Univerziteta u Sarajevu. Međutim, prema tvrdanja glavnih investitora, gradnja bi se mogla premjestiti i na područje općine Ilidža ili čak u Lukavicu.\nProblem glavnom investitoru Hokejaškom klubu “Vukovi” predstavlja neriješeno pitanje zemljišta na kojem se nalazi restoran “Una” u sklopu Kampusa UNSA. Problem je trebao biti riješen prošle sedmice na sjednici Upravnog odbora UNSA, međutim na njoj se nije pojavio rektor Muharem Avdispahić. Zbog ovih i sličnih problema, investitor planira izmjestiti gradnju ledene dvorane na područje općine Ilidža ili u Lukavicu.\nIz sarajevskog Univerziteta, međutim, tvrde suprotno. Naime, prema njihovim navodima, Udruženje građana Hokejaški klub “Vukovi” uputilo je 29. septembra 2015. godine Univerzitetu u Sarajevu zahtjev za izgradnju montažno-demontažne sportske dvorane na prostoru Kampusa Univerziteta, koja bi bila namijenjena ledenim sportovima.\n– Upravni odbor Univerziteta u Sarajevu je na sjednici održanoj 27.oktobra 2015. godine podržao pregovore između Univerziteta u Sarajevu i Udruženja građana Hokejaški Klub ‘Vukovi’ Sarajevo u vezi s izgradnjom montažno-demontažne sportske dvorane na lokaciji Kampusa Univerziteta u Sarajevu. Nakon promjena u rukovodstvu Udruženja građana Hokejaški klub ‘Vukovi’, Univerzitet u Sarajevu je dostavio sugestije na nacrt ugovora u skladu sa mišljenjem pravnih eksperata s Univerziteta. Udruženje građana Hokejaški klub ‘Vukovi’ su inovirani prijedlog ugovora dostavili Univerzitetu u martu 2016. godine, navode iz UNSA.\nUniverzitet u Sarajevu podržava inicijativu izgradnje montažno-demontažne sportske dvorane na prostoru Kampusa Univerziteta, i poduzeće sve aktivnosti u cilju realizacije navedenog projekta.\nDodaju i to da je Općini Novo Sarajevo 19. aprila 2016. godine upućen zahtjev za izdavanje urbanističko-tehničkih uvjeta gradnje sportske dvorane s ledenom plohom na parceli označenoj kao “athletic facilities” u obuhvatu Regulacionog plana “KVADRANT C1-MARIJIN DVOR”, a u okviru zone “Kampus Univerziteta – Sarajevo”. Mišljenje je potrebno radi nastavka procedure pribavljanja urbanističke saglasnosti i dozvole za izgradnju pomenute dvorane sa ledenom plohom.\nPodsjećamo, ideja za gradnju ledene dvorane u Sarajevu postojala je i prošle godine, a trebala se nalaziti na prostoru bivše kasarne Safet Zajko u Halilovićima. Općina Novi Grad Sarajevo obezbjedila je parcelu za dvoranu, koji je odlukom Vlade Federacije Bosne i Hercegovine dodijeljena na upravljanje upravo ovoj Općini.\nizdvojeno, Kampus UNSA, ledena dvorana


Kolubara savladala Vojvodinu u Lazarevcu - FK Kolubara\nKolubara savladala Vojvodinu u Lazarevcu\nKolubara je u okviru 25. kola Linglong tire Superlige Srbije, na stadionu SRC Kolubara savladala Vojvodinu rezultatom 1:0. Meč koji je odigran u večernjem terminu, po hladno vremenu posmatralo je više od 500 gledalaca.\nKolubara je povela već u 8. minutu. Korner sa desne strane je izveo Kočović, a najviši na petercu bio je Bakić, koji je pogodio glavom za vodjstvo domaćih od 1:0. Vojvodina je u 44. minutu mogla do izjednačenja sa “bele tačke”, ali je šut Vukadinovića odbranio Dejan Stanivuković. Muke po “staru damu” su se nastavile, na početku drugog poluvremena kada je u 48. minutu, Nemanja Čović zbog simuliranja dobio drugi žuti karton. Naša ekipa sa igračem više, organizovanom I energičnom igrom do kraja utakmice uspela je da sačuva minimalnu prednost.\nZa Kolubaru su u ovom meču nastupili: Stanivuković, Janković, Bakić, Djurić, Radovanović, Kočović (od 87 Uzelac), Marjanović, Bojić (od 87 Zečević), Djokić (od 70 Tumbas), Filipović (od 75 Lončar) i Djuranović\nSa nova tri boda, Kolubara u ovom trenutku nakon nepotpunog 25. kola zauzima 7. poziciju na tabeli sa osvojena 32 boda. U narednom 26. kolu Kolubaru očekuje gostovanje u Nišu, ekipi Radničkog.


Politika: Dačić demantovao da je Srbija obustavila kampanju protiv Kosova - BalkaniYUm.TV '); } //]]>\nMinistar inostranih poslova Srbije, Ivica Dačić, demantovao je današnju informaciju ;Radija Slobodna Evropa da je Srbija ;pristala da obustavi kampanju povlačenja priznanja kosovske nezavisnosti, iako su to novinarima potvrdili ;diplomatski izvori u Briselu, prenosi Televizija N1.\nDačić je tu informaciju demantovao rekavši da je to „velika laž”. Radio Slobodna Evropa (RSE) je objavio da je vlast Srbije dala pristanak kako bi doprinele atmosferi za ponovni početak dijaloga o normalizaciji odnosa s Kosovom.\n„Kao deo dobre volje za stvaranje atmosfere koja je pogodna za nastavak dijaloga, strane u Beogradu su se složile da neće nastaviti sa ovom kampanjom” povlačenja priznanja nezavisnosti Kosova, „potvrdio je novinarima jedan visoki diplomatski izvor u EU”, javio je RSE.\nZvaničnici Evropske unije koji se bave procesom dijaloga su istakli da je kampanja Srbije, „iritantno pitanje” i poručili da „moramo graditi pozitivan zamah, a ne da se međusobno iritiramo”, preneo je RSE.\nDačić je međutim rekao da je ta informacija o obustavljanju kampanje „velika laž”.\n„Srbija nije prestala sa kampanjom povlačenja priznanja Kosova, niti će prestati ako svi drugi ne prestanu sa kampanjom za priznavanje takozvanog Kosova”, rekao je Dačić.


Pojedini lokalni funkcioneri Srpske napredne stranke, kojima cilj nije boljitak građana i ne podržavaju državnu politiku, neće biti deo tima Aleksandra Vučića, izjavio je predsednik izvršnog odbora SNS Darko Glišić i podsetio da je ta stranka i ranije imala "bolna suočenja" sa ljudima koji misle da je jedino vredna borba za fotelju.\nOn je u intervjuu za "Politiku" rekao da je primetno da kod jednog broja članova stranke postoji "uljuljkanost, uspavanost i opijenost mestima na kojima se nalaze", zbog čega će naprednjaci morati ozbiljno da razgovaraju i donesu neke bolne mere.\n"Pojedinci su zaboravili da se svi nalazimo na mestima na kojima smo zahvaljujući Aleksandru Vučiću. Njegova harizma, energija i liderstvo koje je izgradio marljivim i posvećenim radom na osnovu čega je postao jedan od najpoštovanijih lidera u ovom delu Evrope, donelo im je nameštenje na lokalnu, pokrajinsku ili republičku funkciju", rekao je Glišić.\nUpitan da li će Vučić poslušati članove koji su na sednici GO tražili od njega da ostane na čelu stranke i posle Kongresa SNS naredne godine, Glišić je rekao da je njegov stav isti kao i ranije i da ne postoji lider koji je Vučićevog "kalibra" i koji ima kapacitet koji ima predsednik Republike i stranke.\n"Mislim da bi njegov odlazak za nas bio ozbiljan korak unazad, uz poštovanje svih kolega koji su vredni i sposobni i koji dosta toga rade, ali smo svi zajedno po političkim kapacitetima znatno iza Vučića", ocenio je Glišić.\nOn je dodao da će Vučić, kao "čovek koji ne menja odluke kada ih donese", teško promeniti svoju odluku da se povuče sa čela stranke.\n"Na moju žalost, bojim se da Vučić tu odluku neće promeniti, ali videćemo šta će doneti 2019. godina", rekao je Glišić i dodao da će se u tom slučaju i on povući jer je to "logična odluka".\nOn je objasnio da je Vučić jedini i isključivi autoritet i da bi bio "smetnja" svakom drugom ko bi sutra umesto Vučića bio predsednik stranke.\nGovoreći o opoziciji, Glišić je rekao da je njihov problem što nemaju šta da zamere državnom rukovodstvu niti stranci "koja je najodgovornija za razvoj Srbije".\n"Ova zemlja ima veliki politički ugled kao iz zlatnih vremena SFRJ iz sedamdesetih godina. Ovo je država koju, kao i njenog predsednika, poštuju kao nikada do sada", rekao je Glišić.\nPrema njegovim rečima, nisu tačne tvrdnje opozicije da vlast stvara atmosferu netrpeljivosti prema drugačijem mišljenju, već je upravo suprotno.\n"Njima osim prostakluka nije ostalo ništa drugo i zato prete krvoprolićem, da će da vešaju, ubijaju, izazivaju nemire na ulicama i prizivaju državne udare. Imate opoziciju čija se politika temelji na raznim vrstama nasilja koju sprovodi protiv SNS", rekao je Glišić.\nOn je podsetio da na svim lokalnim izborima SNS ubedljivo pobeđuje i ima najmanje desetak procenata više glasova nego pre četiri godine, "što kod opozicije izaziva nervozu".\n"Zato se ponašaju neodgovorno, kao u slučaju bestidnog nasilnika koji poziva na silovanje, a onda drami da je time što je uvredio premijerku ugrožena njegova porodica. Ne znam ko je ovde lud. Šta bi bilo da je neko to rekao njegovoj ženi, sestri ili majci da će biti silovane i kako bi on to doživeo", rekao je Glišić.


Haos u vodosnabdevanju posledica nesposobnosti lokalne vlasti | VAmedia - info portal\n10/06/2015 10/06/2015 Нема коментара на Haos u vodosnabdevanju posledica nesposobnosti lokalne vlasti\nProsto je neverovatno kako aktuelna gradska vlast ne ume da upravlja gradom. Najnoviji primer za to je haos u vodosnabdevanju izazvan radovima na vodovodu koji su inače bili planirani ranije. Ako je ovakav haos nastao zbog planiranih radova, ne smemo ni da pomislimo šta bi se dogodilo u slučaju nekakve iznenadne havarije.\nGrađani su sa pravom ogorčeni, jer nemaju nikakve informacije o tome kada i koliko dugo će biti bez vode. Kako je moguće da Vodovod i gradske vlasti građanima ne mogu da pruže informacije o tome ko će i kada biti bez vode? Da li su samo nesposobni da informaciju prenesu građanima, ili ni sami ne znaju šta se događa?\nNa drugoj strani, neverovatno je i da se ovako obimni radovi koji očigledno iziskuju da najveći deo grada bude bez vode izvode tokom letnje sezone, kada je potrošnja vode zbog visokih temperatura i inače povećana. Zar nije bilo moguće ove radove planirati za neki drugi deo godine, kada je potrošnja manja, a podnošenje restrikcija vode lakše? Da li zbog približavanja lokalnih izbora sve mora da se radi sada kako bi se stekao privid da se u našem gradu nešto radi?\nU više navrata smo do sada ukazivali na konkretne primere nesposobnosti i nestručnosti lokalne vlasti. Ovoga puta je u tu nesposobnost moglo da se vrlo direktno uveri čak 70% građana Valjeva koji su ostali bez vode, a da ne znaju ni kada će je dobiti nazad.\nPodnošenje ostavki, uz veliko izvinjenje građanima Valjeva, je najmanje što odgovorni za ovaj haos mogu da učine.


Kanal produžio radove na spajanju Novog naselja i Veternika\nKanal je delimično zatrpan, a delom zacevljen\nDodatni radovi na produžetku Bulevara Jovana Dučića koštaće oko 3,36 miliona dinara, s PDV-om, a, nakon pregovaračkog postupka, Gradska uprava za građevinsko zemljište i invecesticije nedavno je za taj posao zaključila ugovor s firmom „Karin komerc MD” i učesnicima u zajedničkoj ponudi, novosadskim „Put investom”, „Tim kopom” iz Temerina i geodetskim biroom „Geometar” iz Veternika.\nTi izvođači su, inače, uvedeni u posao još 18. septembra prethodne godine, a izgradnju saobraćajnih površina s pratećom infrastrukturom i javnim osvetljenjem finansiraju Grad Novi Sad i AP Vojvodine, i reč je o incesticiji vrednoj 253,6 miliona dinara, s PDV-om.\nKako se iz konkursne dokumentacije pregovaračkog postupka može primetiti, razlog za dodatne radove je to što trasu produžetka preseca melioracioni kanal T-800, i to na samom Bulevaru, kao i na južnom kraku planiranog kružnog toka, odnosno u Ulici Somborska rampa. Taj kanal je delimično zatrpan, a delom zacevljen i, kako je navedeno, pitanje je da li na toj deonici ima funkciju, prenosi Dnevnik.\nPlanskim dokumentima, kao i tehničkom dokumentacijom koju je uradio „Hidrozavod DTD”, predviđeno je izmeštanje dela trase kanala, pa bi deo koji se ukršta s Bulevarom trebalo da bude zatrpan, a deo koji preseca Somborsku rampu zacevljen. Na osnovu toga je izabrano tehničko rešenje kojim bi se atmosferska voda sa zapadnog dela saobraćajnice odvodila do retenzije, formirane od postojećeg kanala. Retenzija je, inače, deo kišne ili fekalne kanalizacije i predstavlja rezervoar, po pravilu podzemni, za prihvat i eventualno tretman vode, često s prepumpavanjem vode dalje.\nKako je u konkursnoj dokumentaciji konstatovano, izgradnja zacevljenja kanala T-800 na novoj trasi izvodljiva je tek za dve-tri godine, ali je Vodoprivredno društvo „Šajkaška” ipak zahtevalo da se deo, koji je privremeno pretvoren u retenziju, osposobi za prijem i propuštanje prikupljenih voda.\nBudući da je već počela gradnja produžetka Bulevara Jovana Dučića, po zahtevu investitora je, u delu ukrštanja trase postojećeg kanala, projekat izmenjen i predloženo zacevljenje, kao privremeno rešenje, dok ne bude izgrađen novi deo kanala T-800. Projektant je predložio da se prilikom gradnje produžetka Bulevara, urade cevasti propusti na dve stacionaže, što znači da bi planirane potporne zidove trebalo produžiti oko jedan metar, odnosno dva metra.\nPovezivanje Novog naselja i Veternika, odnosno Bulevara Jovana Dučića s Ulicom Dragoslava Srejovića, trebalo bi da bude gotovo na leto, budući da je rok za završetak 300 kalendarskih dana. Iz Gradske uprave za građevinsko zemljište i investicije nedavno su za Dnevnik objasnili da za sada, bez obzira na vanredno stanje, nema kašnjenja u odnosu na usvojenu dinamiku radova. U novom ugovoru pak stoji da je rok za završetak dodatnih radova 60 kalendarskih dana, ali u tom dokumentu nije precizirano da li će to pomeriti planirani kraj izgradnje nove saobraćajnice, i koliko.\nProdužavanjem Bulevara Jovana Dučića oko 330 metara ka Ulici Dragoslava Srejovića, Novo naselje će se, osim preko Ulice Mileve Marić i Futoškog puta, na još jednom mestu spojiti s Veternikom.\nNova saobraćajnica će imati po dve kolovozne trake u oba smera i razdelno ostrvo, širine metar i po, između. Projektom su predviđeni obostrani parkinzi, pešačke i biciklističke staze, instalacije vodovoda, atmosferske i fekalne kanalizacije, kao i nova javna rasveta. Na raskrsnici Bulevara i Veterničke rampe je kružni tok, s dve trake, a zamišljeno je da tu bude i okretnica za autobuse.\nOčekuje se da će izgradnja nove saobraćajnice omogućiti kontinuiran tok saobraćaja od Bulevara oslobođenja do Ulice kralja Petra Prvog u Veterniku, što bi trebalo da rastereti Novosadski put.


Centralna banka BiH: Depoziti građana premašili 11 milijardi KM – Haber.ba\nCentralna banka BiH: Depoziti građana premašili 11 milijardi KM\nCentralna banka Bosne i Hercegovine (CBBiH) svim građanima i poslovnim bankama čestita 31. oktobar – Svjetski dan štednje, koji bh. građani i ove godine obilježavaju s najvećim zabilježenim iznosom štednih uloga do sada, kažu iz CBBiH, prenosi Anadolu Agency (AA).\nCentralna banka BiH - Nezavisne.com\nZatim dodaju da prema podacima CBBiH, depoziti građana čine 57,6 posto ukupnih depozita u komercijalnim bankama, te su, uz kontinuiran rast u 2017. godini, na kraju septembra dosegli, do sada, najviši zabilježeni nivo od 11,02 milijarde konvertibilnih maraka (KM).\nPrema ročnoj strukturi, oročeni i štedni depoziti u septembru 2017. godine iznosili su 5,44 milijarde KM, što predstavlja 49,4 posto ukupnih depozita stanovništva, a od toga kratkoročni depoziti (s rokom oročenja kraćim od godinu dana) imali su 504 miliona KM ili 9,3 posto, a dugoročni 4,94 milijarde KM ili 90,7 posto. Transakcioni računi i depoziti po viđenju iznosili su 5,58 milijardi KM ili 50,6 posto ukupnih depozita stanovništva.\nTokom prethodnih pet godina, evidentan je kontinuiran snažniji porast depozita u domaćoj valuti, jer su na kraju 2012. godine učestvovali u ukupnim depozitima stanovništva sa 36,4 posto, a sada su dostigli gotovo 50 posto. Tako, depoziti stanovništva u KM valuti iznose pet milijardi KM i imaju 45,4 posto učešća u ukupnim depozitima, a depoziti u eurima iznose 5,47 milijardi KM i imaju učešće od 49,6 posto. Depoziti u ostalim stranim valutama iznose 549 miliona KM i imaju učešće pet posto u ukupnim depozitima stanovništva.\nDepoziti stanovništva kontinuirano rastu, uprkos činjenici da prosječne plate i penzije ne bilježe značajan porast. U poređenju sa stanjem na kraju septembra prošle godine, depoziti su porasli za čak 770,9 miliona KM ili 7,5 posto. Uprkos niskim kamatama na depozite, građani nastavljaju s držanjem depozita u domaćim bankama, što je pokazatelj uspostavljenog povjerenja u bankarski sektor i u sistem osiguranja depozita.\nSvjetskim danom štednje obilježava se sjećanje na Prvi međunarodni kongres štedioničara, održan 31. oktobra 1924. godine u Milanu, na kojem su predstavnici svjetskih štednih ustanova tražili izlaz iz krize koju je prouzročio Prvi svjetski rat, te su zaključili da štednja predstavlja temelj rasta i razvoja.\nVažnost štednje je nesumnjivo velika i u današnje vrijeme, jer štedišama omogućava da stvore rezerve za buduću potrošnju i moguće finansijske teškoće, a štednja, istovremeno, stvara preduslove finansijskim institucijama za kreditiranje realnog sektora ekonomije, navode iz CBBiH.\nTeme:BiH, Centralna banka BiH, depoziti, izdvojeno, promo, štednja\n“VISPAK” I “BINGO” U ZAJEDNIČKOJ AKCIJI SA “VOJSKOM NAJJAČOM”\nSestre Senada i Tatjana otvaraju fabriku u BiH: Proizvodi će se izvoziti u Njemačku\nBosanska Gradiška hitno traži 500 radnika, nebitna stručna sprema\nOpćina Novo Sarajevo: Besplatne užine za učenike slabijeg materijalnog stanja\nEtički kodeks u KS: Zaposleni u školama i vrtićima meće moći pušiti blizu ustanova niti nositi usku i kratku odjeću\nTokom mjeseca febraura i marta u pet osnovnih škola na području Općine Vogošća, kompanije...


BiH kasni s ispunjavanjem uslova MMF-a - Glas Srpske\nnezavisne.com 26.03.2018 12:33\nBanjaluka, Vašington - Bosna i Hercegovina neće usvojiti zakon o osiguranju depozita BiH do kraja mjeseca, iako je to obaveza prema Međunarodnom monetarnom fondu u sklopu aranžmana.\nU Savjetu ministara nam je rečeno da će zakon pred ministre naredne srijede, a da bi onda mogao ponovo biti upućen u parlament sredinom narednog mjeseca. Da li će biti usvojen - zasad niko ne želi javno da govori o tome, s obzirom na to da ne postoji parlamentarna većina na nivou BiH.\nNezvanično, očekuje se da tekst bude upućen u hitnoj proceduri, čime bi se, uz dva glasa bivša SDS-ova poslanika - Đorđe Krčmara i Borislava Bojića, zakon mogao usvojiti bez entitetskih ograničenja.\nPodsjećamo da je Nedim Ilahi, šef Misije MMF-a za BiH, nedavno "Nezavisnim" rekao da telekom operateri ne moraju biti privatizovani, već da vlasti u FBiH treba da nađu način kako će poslovanje ovih javnih preduzeća biti u skladu sa tržišnim uslovima i bez opterećenja za budžete.


Feniks-Izdavanje :: Poslovni prostor za izdavanje, Novi Beograd, 270m2,ID 2937-1\nID: 2937-1 Poslovni prostor za izdavanje, Novi Beograd, 270m2,ID 2937-1\nOpis lokacije Institut za majku I dete\nPoslovni prostor za izdavanje na Novom Beogradu, koji se nalazi u poslovnom kompleksu, koji ima direktan izlaz na veoma prometnu gradsku saobraćajnicu. Odlična lokacija, sa koje se lako i brzo prisupa Mostu na Adi, Tošinom bunaru i auto-putu. Poslovni prostor za izdavanje se nalazi u poslovnoj zgradi. Objekat je smešten u poslovni kompleks koji je veoma lepo uređen sa sopstvenim parking prostorom, zonama za šetanje, te restoranom i kafeom. Poslovni prostor je podeljen je lakim pregradama u kancelarije. Svaka kancelarija je veoma komotna, sa prirodnim osvetljenjem. Prostor je pogodan za obavljanje svih vrsta IT delatnosti, te uslužnih delatnosti. Uz najam prostora uračunato je korišćenje dva parking mesta. Zgrada ina lift. U cenu su uračunata i 3 obeležena parking mesta.


Umrlo 793 ljudi čekajući posao na birou\nZbog prirodne smrti prošle godine je sa biroa rada svakog meseca u proseku odlazilo po 65 ljudi koji su tražili posao.\nSa evidencije Nacionalne službe za zapošljavanje u 2014. izbrisane su 793 osobe koje su umrle. Sličan trend je beležen i prethodnih godina, kada je sa biroa zbog smrti brisano po oko 500 muškaraca i 200 žena.\nPodaci iz Čačka mogu da posluže kao objašnjenje: Tamo je na evidenciji i 138 nezaposlenih koji posao traže duže od deset godina, a sad imaju između 60 i 64 godine.\nEkonomista Ljubomir Madžar kaže da danas i mladi teško dolaze do posla, a kamoli oni stariji.\n- Privreda je toliko slaba, da potrebe za novim ljudima nema. Oni koji i zapošljavaju pre će da prime nekog mlađeg, čilijeg - rekao nam je Madžar.\nIskustva pokazuju da pojedinci posao na birou čekaju i po više od 15 godina, a statistika da žene u dobijanju posla imaju manje sreće. One u proseku traže posao 52,2 meseca, a muškarci 41,5 meseci.\nStatistika pokazuje i da će stomatolog u Srbiji teže naći zaposlenje nego ekonomista, pravnik ili inženjer metalurgije. Doktor stomatologije na posao čeka dve godine i dva meseca. Na birou ne prolaze bolje ni doktori medicine i nastavnici, a za takva zvanja studira se četiri do šest godina. J. D. iz Beograda je diplomirala 2009. Za posao doktora medicine konkurisala je čak 15 puta u Specijalnoj bolnici za psihijatrijske bolesti u Kovinu, po jednom u KBC „Zvezdara“ i „Zemun“. Preko konkursa se prijavljivala za radno mesto u bolnici u Pančevu, Sremskoj Mitrovici, Golupcu.


#BIZkolegijum: "Kriza je prilika za rast"\nJedan od učesnika kolegijuma bio je i Dragan Popović, predsednik AIGO.\nKoji su najvažniji strateški prioriteti za vašu kompaniju u naredne tri godine?\nZa početak, to veoma mnogo zavisi od toga kakva će biti sledeća godina. Da li će zahtevati strategiju ili operaciju. To jest, da li ćemo biti fokusirani na dugoročno ili na situaciono liderstvo koje je bilo dominantno ove godine. Ali ako, pretpostavimo da će ipak jedan deo strateških aktivnosti biti moguć, ja bih ovde istakao tri segmenta kao deo naših srednjoročnih ciljeva u naredne tri godine.\nPrvo, intenzivno ćemo raditi na jačanju korporativne kulture, edukaciji zaposlenih, jačanju timskog rada i kvaliteta svakog pojedinca. Prateći trendove, shvatili smo da je veoma jaka tendencija jačanja korporativne kulture u veštinama upravljanja zaposlenima, pogotovo u onim strukturama u kojima se sudaraju nove i stare generacije. Pojačava se učešće top menadžera i ostalih zaposlenih u razvoju poslovanja, njihova sloboda da mogu da donesu ideje, da te ideje dalje žive i da se time još jače osećaju delom kompanije. Nije sama strategija ta koja će nas izdvojiti na tržištu, već ljudi koji strategiju osmišljavaju i implementiraju.\nŽelimo da dalje unapredimo poslovne procese i sve alate u vezi sa finansijskim praćenjem rezultata i projekata i dizanjem na viši nivo celog poslovnog sistema. Želimo da na svom primeru pokažemo koliko je važno osavremeniti poslovanje. Na taj način ćemo biti i uspešniji i ubedljiviji u savetovanju naših klijenata da to urade.\nNa kraju ovog spiska, ali ne nužno i na kraju prioriteta, jeste jačanje tržišnog učešća AIGO portfolija u Srbiji. Najpre, kroz širenje ponude u oblasti IT biznis rešenja i industrije telekomunikacija, koja ima ogroman potencijal i u teritorijalnom i u poslovnom smislu. Naša misija je da kroz razmenu znanja i iskustva potpomognemo prodor inovativnih tehnologija ključnih za održivi razvoj Smart city rešenja, postajući tako katalizator promena u okruženju u kojem poslujemo i živimo. Takođe, želimo i da se istaknemo kao tržišni edukatori o značaju novih ICT tehnologija za dalji rast i razvoj biznisa. Sve to ćemo činiti i imajući u vidu da, kao članovi digitalne inicijative, želimo da poručimo da ne treba da budemo robovi novih tehnologija. Akcenat i dalje na ljudima, kojima će korišćenje tehnologija omogućiti da budu produktivniji i još efikasniji u obavljanju svojih zadataka.\nUspesi i neuspesi, podjednako, važan su deo poslovnog života svakog lidera i menadžera. Kakav je Vaš failure management, kako se nosite sa neuspesima, kako ih predstavljate timu i da li ih doživljavate kao lekcije?\nI iz uspeha i iz neuspeha učimo, oni su sastavni deo života, i ličnog i poslovnog. Ja svoje poraze ne podnosim lako, ali ih analiziram temeljno, jer mi je važno da, kao i kod uspeha, izvučem pouke za lični i poslovni napredak. Nakon toga, trudim se da to prenesem i svom timu i da na taj način zajedno podižemo poslovni moral.\nSa druge strane, ne mislim da su za naše poslovanje dobre krajnosti u doživljaju pređenog puta: ni euforija u slučaju uspeha, ni depresija u slučaju neuspeha. Poslovanje je takmičenje, novi dan predstavlja novu utakmicu. Retko je rezultat loš, najčešće je dobar, a ideja je da se taj odnos uvek može dodatno poboljšati. Jednostavno rečeno, neuspesima se najbolje upravlja povećanjem uspešnosti.\nKoliki je izazov za menadžera da bude siguran da je postavio prave ljude na prava mesta?\nOdabir najboljih saradnika oduvek je bio veliki izazov, a danas je to još izazovnije. Kako je lojalnost sve manje izražena, tako je pred poslodavcima ozbiljan zadatak. Opet, moje dugogodišnje preduzetničko iskustvo izoštrilo je specifično „šesto čulo” za taj posao, pa mi ono danas, uslovno rečeno, pomaže da napravim izbor najbližih saradnika. Važno mi je da osetim da moji najbliži saradnici vole to što rade i „žive” svoj posao. Volim da vidim da je moj zaposleni motivisan i da svojom energijom doprinosi boljim poslovnim rezultatima. Da deli iste vrednosti kompanije. Da razume misiju i viziju. Ali smatram da univerzalna formula ne postoji. Pre svega je važno da je tempo kretanja i razvoja usklađen kod pojedinaca i kod kompanije, da oni zajedno idu ka istom cilju.\nSve ovo nije komplikovano, ali nije ni jednostavno i svodi se na ličnu sposobnost i malo sreće. Svaki preduzetnik bira pojedince za koje je procenio da mu u narednom periodu mogu stvoriti rezultat. Da li je u tome i uspeo, govore rezultati kompanije.\nS obzirom na to da sam četvrt veka u biznisu, mogu sa sigurnošću da tvrdim da je kriza nešto što je sastavni deo svakog poslovanja. I sve krize kojih se sećam bile su specifične na svoj način, ali na sve njih sam gledao kao na priliku koju treba da iskoristimo za svoj dalji rast i razvoj. Možda izgleda kao da smo mi u ovoj kovid krizi bili povlašćeni zbog industrije kojom se bavimo, ali ne smemo zaboraviti da je prepoznavanje tržišne šanse – gde želimo da dalje pozicioniramo svoj biznis i dalji pravac njegovog razvoja – bilo bazirano na strateškim odlukama. Zato je, pre svega drugog, naša kompanija uspela da se nosi sa ovom krizom na zadovoljavajući način.\nNikada nisam bio od onih koji su čekali da kriza prođe, već sam u svakoj tražio i šansu i proizvode koji će nam pomoći da se brže adaptiramo i nastavimo da se razvijamo. Posmatrati naizgled nerešivo iz perspektive rešenog, to bi mogao da bude razlog našeg uspeha.\nJa bih voleo da 31. decembra 2021. budem u omiljenom kafiću, sa ljudima koje volim. I da budem prijatno umoran od tog druženja i dešavanja.\nZa razliku od prethodnih godina, za koje sam pre svega želeo da budu uspešnije, za ovu, dolazeću godinu iznad svega želim da bude što normalnija, ljudskija. Voleo bih da se osvrnem na godinu u kojoj ne nedostajemo jedni drugima. I nadam se da će biti tako. Što svima bude bilo bolje, to će biti bolje i kompaniji AIGO.\n#BIZkolegijum: “Kvalitetna regulacija tržišta neophodna za stvaranje povoljne po...


RTS :: Sutra počinje proba male mature – zašto su probni testovi uvek teži\nDruštvo Sutra počinje proba male mature – zašto su probni testovi uvek teži\nčetvrtak, 08. apr 2021, 13:00 -> 15:12\nProbni završni ispit za osnovce počinje sutra i tokom dva naredna dana polagaće se matematika, srpski odnosno maternji jezik i kombinovani test. Probni završni test uvek je za nijansu teži od konačnog, navodi pomoćnik ministra prosvete za predškolsko i osnovno vaspitanje i obrazovanje Milan Pašić, dodajući da će se zadaci oslanjati na one koje su se našli u zbirkama objavljenim u januaru.\nPomoćnik ministra prosvete za predškolsko i osnovno vaspitanje i obrazovanje Milan Pašić podseća da je proba male mature bila predviđena za 26. i 27. mart ali da je zbog epidemijske situacije pomerena za 9. i 10. april.\nPašić uzazuje da je probni završni test uvek za nijansu teži kako bi se povećala pažnja i kod dece i kod roditelja da u vreme do kraja školske godine budu aktivniji.\nApeluje na đake da se ne koriste nedozvoljenim radnjama kao i na nastavnike da im ne pomažu kako se ne bi stvarala lažna slika o njihovom znanju kod njihovih kolega koje organizuju pripremnu nastavu.\nSa druge strane, pozvao je roditelje da ne stvaraju dodatni pritisak na decu.\nNa pitanje da li će kriterijum bodovanja biti ublažen, Pašić kaže da je uveren da će i autori, rencenzenti i komisija imati u vidu faktor pandemije.\nSa druge strane, podseća da mala matura obuhvata kompletno gradivo koje su đaci prošli od početka svog školovanja, dodajući da će zadaci u zbirkama koje su izašle u januaru biti slični sa onima koji će biti na testu.\nGovoreći o tome koliko je pandemija promenila odnos prema školi imajući u vidu onlajn nastavu, Pašić kaže da je tu važna uloga roditelja koji treba da pomognu i pruže podršku deci da steknu nove veštine.\nKao pripremu za malu maturu, Pašić savetuje i deci i roditeljima da iskoriste onlajn časove prikazane u prethodnih godinu dana na platformi RTS Planeta kao osnovu i da se za sve nejasnoće obrate predmetnim nastavnicima koji organizuju pripremene časove.\nPored toga što će se rezultati testa tokom sedeće nedelje analizirati na časovima, Pašić je naveo da će naredne subote, 17. aprila od devet do 12 časova na RTS 3 biti prikazana analiza zadataka sa probne male mature, gde će đaci moći dodatno da vide gde su najviše grešili i da steknu neki novi uvid.\nOnlajn prijava testa i upis u srednje škole\nNavodi da su testovi sveć distribuirani i nalaze se u sefovima direktora škola. Mnistarstvo je pripremilo i video-uputstva za učenike, nastavnike i direktore škola.\nCeo proces upisa biće digitalizovan preko portala mojasrednjaskola.gov.rs koji će od ponedeljka biti u funkciji.\n"U okviru tog portala, đaci će moći da se prijave za ispit, da podnesu žalbu posle ispita, popune listu sa školama koje žele da upišu i da na kraju obave upis", naveo je Pašić.\nPodsetio je da su završni testovi planirani za 23, 24. i 25. jun, a da će 27. izaći preliminarni rezultati, a 2. jula konačni.


Uskoro novi prodajni objekat ruskog Svetofora u Subotici! | LovaLova\n21. oktobra 2021. lovalova.editor Subotica, Trgovina\nRuski diskontni lanac robe široke potrošnje „Svetofor“ operativno posluje u Subotici od februara tekuće godine sa poslovnim objektom na adresi Hipodromska 2/a.\nKako saznajemo od menadžmenta Svetofora pojavila se potreba za još jednim prodajnim objektom u ovom gradu i to na adresi Lošinjska 12, iza Pionira, a na pitanje kada će biti otvaranje iz Rusije poručuju – Skoro – u prevodu uskoro.\nKupci su se brzo navikli da u objektu kod hipodroma nalaze asortiman od oko 500 artikala, od čega je 10-15% ruske uvozne robe. Ono što izdvajaju sem robe iz Rusije jesu proizvodi malih proizvođača iz Srbije, koji se takođe mogu naći na paletama ovog ruskog lanca prodavnica. Na taj način se pomaže malim proizvođačima koji nisu zastupljeni u drugim velikim prodajnim lancima što ih na neki način pridružuje kampanji Čuvarkuća koja nosi slogan „Čuvaj Srbiju“.- poručuje menadžment Svetofora.\nSa paletnim izlaganjem robe kako su navikli svoje kupce i sa politikom niskih cena za 20 – 40 % ispod proseka u svakom trenutku na tržištu, Svetofor posluje od samog početka uz sada već poznatu krilaticu koju zadovoljni kupci spominju uz ovo ime – Niske cene svaki dan!\nPored Subotice ovaj ruski lanac prodaje robe široke potrošnje posluje u Kruševcu, Požarevcu, Ćupriji, Novom Pazaru, Mladenovcu, Šapcu, Paraćinu, Leskovcu, Aleksincu, Čačku, a uskoro se uz pomenuti novi prodajni objekat u Subotici, otvara prodaja i u Somboru.


"Neka se Dodik prisjeti posla sa ČEZ-om, pa će znati kako je kupio vilu na Dedinju" - mojKontakt portal - Radio Televizija Kontakt\n“Neka se Dodik prisjeti posla sa ČEZ-om, pa će znati kako je kupio vilu na Dedinju”\n„Već tada bahati Dodik mi je psovao majku kada sam ministra unutrašnjih poslova u Narodnoj skupštini pitao zbog čega je uhapšen načelnik opštine Gacko. Koliko mogu da se sjetim, mediji su pisali i to da je tadašnji direktor Novih elektrana Republike Srpske izvijesni Aleksandar Obradović, postao Dodikov komšija na Dedinju.\nDa podsjetim, „Nove elektrane Republike Srpske“, bila je firma u zajedničkom vlasništvu u kome su Česi imali većinski paket od 51%.“ – rekao je član Predsjedništva SDS.\n„Vrlo je jednostavno pretpostaviti da je u tom štetnom ugovoru sa ČEZ-om bilo svega i svačega a i za svakoga osim za poštenog čovjeka koji želi da živi od svog rada.“ – zaključio je Govedarica, javlja BN TV.\nRadovan iz Milića prikupio novac potreban za povratak petočlane porodice iz Rusije\nHapšenja u Bileći, dvojac povezan sa ubistvom Radenka Bašića


Filmovi o ljubavi na trećem filmskom danu Festivala – uhvati film novi sad festival koji menja perspektivu\nFilmovi o ljubavi, intimnim odnosima i samostalnom životu biće prikazani u subotu 23. septembra od 17h u Kulturnom centru Novog Sada, u okviru trećeg takmičarskog dana 15. Međunarodnog Festivala Uhvati sa mnom ovaj dan/Uhvati film. Nakon projekcije, slede razgovori sa povodom o menjanju perspektive o osobama sa invaliditetom. Celokupan program besplatan je za posetioce.\nU okviru filmskog program biće prikazani filmovi: Pomjeramo granice iz Crne Gore, Momenat iz Indije, brazilski Gestovi, Cezarov glas iz Španije, rumunski Četiri i po čula, Slepi u katedrali iz Libana, dva kanadska Ljubav, seks i ruža i Rupa, ali i film Pleši čiju projekciju u celosti nismo uspeli da pogledamo prvog filmskog dana.\nNakon projekcije filmova, od 19h sledi razgovor na temu „Menjanje perspektive o…“, u kojem će učestvovati predsednica Udruženja mladih sa hendikepom Dunja Samardžić i direktorka Uhvati film festivala Milesa Milinković.\n← Previous Previous post: Filmovi o porodici na drugom filmskom danu Festivala\nNext → Next post: Poslednji dan Uhvati film festivala